Play Everything Lounge Oleh Playstation Pertama di Asia Tenggara, Dibuka Di Sunway Pyramid

Hai! Kepada semua peminat tegar permainan video daripada Sony, di sini kami ada berita baik untuk anda semua!

Sony Interactive Entertainment Hong Kong Limited Singapore Branch (SIES) hari ini mengumumkan Play Everything Lounge akan menemui peminat di Sunway Pyramid bermula 23 November 2018 sehingga 17 Febuari 2019. Ianya merupakan yang pertama di Asia Tenggara.

Pelbagai aktiviti menarik yang akan dijalankan sepanjang tempoh tersebut, antaranya seperti perlawanan gaming, mencuba permainan yang belum pernah dipasarkan dan juga sesi beramah mesra bersama komuniti.

Minggu pertama lounge akan berlangsung pada 23 hingga 25 November 2018 dan pengunjung yang datang dalam tempoh tersebut akan menjadi antara yang terawal merasai pengalaman mencuba permainan yang ditunggu-tunggu ramai iaitu Kingdom Hearts III.

Permainan akan berbeza pada setiap minggu dan terdapat lebih dari 10 Playstation disediakan di Lounge ini termasuklah Playstation VR yang sangat menarik untuk dicuba. Untuk maklumat lanjut, anda boleh layari laman Facebook Playstation Asia  atau  Sunway Pyramid.

Sony turut mengumumkan beberapa jualan produk yang baharu antaranya seperti Playstation Classic yang mana akan dipasarkan pada 3 Disember 2018 pada harga RM429. Selain itu, Sony juga turut mengumumkan bahawa Playstation 4 Party Bundle akan dijual pada harga RM1449.

Playstation 4 FIFA 19 Bundle dan Playstation 4 Pro Red Dead Redemption 2 Bundle pula akan dijual  masing-masing pada harga RM1499 dan RM2049. Apa yang menarik, setiap pembelian akan mendapat dualshock 4 controller secara percuma. Tidak ketinggalan, Hits Bundle pula akan dijual pada harga RM1349.


Machines Kini Menawarkan Jaminan Perlindungan Peranti 2 Tahun

Machines Malaysia selaku penjual premium Apple kini telah memperkenalkan pelan perlindungan peranti untuk para pelanggannya. Dikenali sebagai Machines Protection Plan (MPP), pelan perlindungan ini meliputi jaminan kerosakan tanpa sengaja disebabkan keretakan skrin atau dimasuki air.

Pelan MPP ini ditawarkan pada harga RM299 sehingga RM899 untuk setiap peranti yang berbeza. Pelanggan yang melanggan MPP pula akan diberikan sekali (1) penggantian skrin atau sekali (1) penggantian penuh peranti dalam tempoh dua tahun jaminan. Pelan ini boleh dilanggan di mana-mana cawangan Machines seluruh Malaysia apabila anda membeli produk baru Apple.

Tujuan MPP diperkenalkan ialah untuk memberi ketenangan minda kepada pembeli tanpa perlu risau akan kos baik pulih yang lebih tinggi. Menurut kajian yang dilakukan oleh Otterbox, sebanyak 29% pengguna di Malaysia mengalami kerosakan peranti tanpa sengaja untuk tiga bulan pertama. Manakala, 75% pula telah merosakan peranti mereka sebanyak 3 kali dalam tempoh 5 tahun yang lepas.

Dengan adanya pelan MPP oleh Machines ini, pelanggan kini boleh mendapatkan iPhone idaman dengan jaminan dua tahun malahan boleh berjimat poket sekiranya peranti mengalami kerosakan di masa akan datang.

Untuk keterangan lanjut, anda boleh layari laman sesawang Machines Malaysia.


Percuma OPPO F5 Jika Mendaftar Pelan Celcom First Platinum Plus

Beberapa hari yang lepas orang ramai sudah boleh mula mendapatkan peranti terbaru OPPO F5. Telefon pintar ini dijual pada harga runcit iaitu RM1,298 untuk sebuah.

Bagi yang ingin mendapatkannya secara percuma, Celcom ada tawaran yang menarik. Anda hanya perlu mendaftar diri untuk pelan Celcom First Platinum Plus selama 24 bulan atau jika merasakan pelan ini tidak sesuai, tidak mengapa kerana OPPO F5 boleh dibawa pulang pada harga RM30 sebulan melalui program EasyPhone.

Celcom juga ada menyediakan pelan-pelan yang bersesuaian, sebagai rujukan anda boleh lihat jadual harga di bawah.


Lebih 500 Juta Pokemon Berjaya Ditangkap Dalam Cabaran ‘Global Catch Challenge’

Fenomena Pokemon GO yang pernah tercetus di negara ini mungkin tidak begitu meriah seperti di awal pelancarannya, sungguhpun begitu situasi ini dilihat jelas berbeza di peringkat global. Ini kerana Niantic baru sahaja mengumumkan bahawa sebanyak 500 juta Pokemon telah berjaya ditangkap dalam tempoh dua hari cabaran Global Catch Challenge berlangsung. Kejayaan itu sekaligus telah berjaya membuka ganjaran baru seperti XP berganda, Lure Modules bertahan sehingga 6 jam dan juga lebih banyak Pokemon akan muncul di seluruh dunia.

That was fast, Trainers! You’ve caught over 500 million Pokémon & unlocked new rewards during the Global Catch Challenge. #PokemonGOtravel pic.twitter.com/GuOTPxh6ts

— Pokémon GO (@PokemonGoApp) November 21, 2017

Sejak Pokemon GO dilancarkan, pelbagai kisah menarik telah dikongsikan seperti kesungguhan trainer yang sanggup berkunjung ke luar negara untuk bermain bersama-sama dengan kenalan baru bagi mendapatkan Pokemon yang hanya boleh didapati di negara tertentu. Perkara ini telah menjadi inspirasi kepada Niantic untuk mengajak sekumpulan trainer dari serata dunia untuk menyertai acara Pokemon GO Travel pertama yang berlangsung di Jepun.

Cabaran yang berlangsung selama seminggu ini merupakan percubaan pertama dari Niantic untuk menangkap sebanyak 3 bilion Pokemon dalam tempoh 7 hari bagi membuka lebih banyak ganjaran menarik. Para peserta juga akan berpeluang untuk bermain bersama-sama dengan personaliti online seperti IHasCupquake, Coisa de Nerd dan juga Rachel Quirico untuk menjelajah dan dalam masa yang sama mempelajari adat Jepun. Cabaran ini akan ditamatkan pada 26 November 2017 dengan sambutan istimewa di Pokemon GO Safari Zone yang terletak di Tottori, Jepun.

Muat turun Pokemon GO:


HTC Dikhabarkan Akan Menghasilkan Model Nexus Seterusnya?!

Peranti Nexus 6P baru sahaja dilancarkan pada bulan Disember 2015 di pasaran Malaysia, baru-baru ini beberapa desas-desus mula timbul dengan berita bahawa HTC sedang bersiap sedia untuk menghasilkan smartphone Nexus akan datang.

Melihatkan pada rekod terdahulu HTC, mereka sebelum ini telah menjadi pengeluar yang pertama memperkenalkan Nexus One, dan seterusnya tablet Nexus 9 pada tahun 2014 yang lalu. Ternyata mereka mampu menghasilkan peranti yang bermutu tinggi.

Apa sekali pun, ini hanya setakat desas-desus sahaja. Kita sama-sama menantikan ketibaan Nexus terbaru dan adakah benar HTC akan mengeluarkannya untuk tahun ini.


OPPO Muncul Dengan Teknologi Kamera Bawah Paparan Pertama Dunia

Setapak maju kehadapan! OPPO akhirnya memperkenalkan teknologi kamera di bawah skrin pertama di dunia atau juga dikenali sebagai Under-Screen Camera (USC) pada acara MWC Shanghai 2019. Melalui teknologi ini, kamera hadapan diletakkan pada bawah skrin sekaligus memberikan pengalaman skrin penuh tanpa sebarang takuk mahupun mekanisme bergerak.

Menurut OPPO, rekaan ini dibina dengan bahan binaan khas yang unik yang membenarkan cahaya memasuki kamera. Kamera juga istimewa – ia dilengkapi aperture, sensor, saiz piksel yang lebih besar bagi memerangi sebarang pembiasan cahaya. Oppo juga berkata, terdapat algoritma pemprosesan canggih untuk meningkatkan prestasi kamera tanpa menjejaskan prestasi paparan.

Pun begitu, masih tiada kemas kini mengenai ketersediaan teknologi ini, namun kami difahamkan ia akan dikeluarkan dalam “dalam masa terdekat”. Jadi, sama-sama kita tunggu! Kekal bersama eRing untuk info lanjut!


OPPO F5 Akan Masuk Malaysia Dengan Skrin Hampir Penuh?

OPPO hari ini berkongsi gambar teaser dimana mereka akan memperkenalkan peranti serba baru ke pasaran Malaysia tidak lama lagi. Masih lagi mengekalkan watak sebagai telefon pintar selfie, ia diberi nama OPPO F5.

Spesifikasi yang mungkin hadir ialah paparan bersaiz 6 inci, kamera utama 20 Megapiksel, kamera depan berkembar 12 Megapiksel, pemproses Snapdragon, RAM 6GB, storan 64GB, dan bateri sebesar 4,000mAh.

Buat masa ini, OPPO hanya mengesahkan peranti ini akan disertakan skrin hampir penuh bersama rekaan kerangka yang mengikut trend semasa.

Pihak OPPO masih belum mendedahkan tarikh pelancaranya tetapi ia akan bertemu pengguna Malaysia tidak lama lagi. Anda boleh mengikuti perkembangannya di Facebook OPPO Malaysia.


Kemaskini Android Pie Pada Nokia 8 Kini Sudah Tersedia

Sebelum ini, HMD Global pernah berjanji bagi menawarkan kemas kini Android Pie untuk Nokia 8 pada November. Namun, kemas kini tersebut terpaksa ditunda atas sebab tertentu yang tidak dapat dielakkan.

Penantian kini telah berakhir apabila HMD Global secara rasminya mengumumkan bahawa kemas kini Android Pie untuk Nokia 8 kini sudah tersedia! Perkara tersebut disahkan oleh Ketua Pegawai Produk HMD Global iaitu Juho Sarvikas melalui laman Twitter miliknya semalam.

Enjoy the festivities with another fresh piece of 🥧 from us – this time on Nokia 8! Phased roll out of #Android 9 Pie for #Nokia8 starts today.

— Juho Sarvikas (@sarvikas) December 19, 2018

Pun begitu, kemas kini tersebut dilihat tidak dinyatakan secara terperinci dan ketersediaan mungkin diberikan secara berperingkat. Anda dah dapat ke?

________________________________________________________________________

Artikel Berkaitan :


Memo Dalaman Apple Terdedah?? – Mungkin Bakal Melancarkan Beberapa Peranti Baharu?? Serius La!!

Menurut laporan MacRumors, memo dalaman Apple minggu ini memberitahu penyedia perkhidmatan bahawa ia merancang untuk melakukan beberapa perubahan pada perkhidmatan pembaikan AppleCare pada hari Selasa, 8 Disember. Menurut memo itu, Apple secara khusus mengesyorkan agar kakitangan teknikal mempersiapkan SKU (sales attribute) produk baru, serta penerangan produk yang dikemas kini, harga produk, dan banyak lagi.

Situasi ini pernah terajadi sebelum ini. Sebagai contoh, tidak lama selepas acara iPhone 12 diumumkan tahun ini, Apple mengesyorkan agar juruteknik menyiapkan perubahan yang sama berkaitan dengan AppleCare pada pukul 10 pagi pada 13 Oktober, ketika acara itu dimulakan.

Dari segi masa, Apple tidak mungkin mengadakan acara lain tahun ini, tetapi mungkin untuk mengemas kini produk melalui laman web rasmi.

Bulan lalu, pengguna Twitter “L0vetodream” yang sering menyebarkan berita menyiarkan “Apple’s Christmas Surprise” di Twitter, tetapi dia masih tidak pasti produk mana yang akan diumumkan Selasa depan.


[Tertiris] Motorola Moto Z3 Play Hadir Dengan Skrin Hampir Penuh Dengan Sistem Modular

Motorola Moto Z2 Play telah berada di pasaran Malaysia semenjak bulan tujuh tahun lalu. Peranti Motorola dalam segmen pertengahan ini menawarkan beberapa ciri menarik salah satunya ia merupakan peranti modular yang boleh disambungkan kepada kamera Hasselblad, Speaker JBL, projektor, dan bateri sekunder.

Terbaru, tersebar di arena sesawang menunjukkan imej dimana Motorola hadir dengan Moto Z3 Play. Apa yang boleh dilihat pada generasi terbaru ini, ia tidak didatangkan dengan pengimbas cap jari di bahagian depan mahupun belakang. Dikatakan sistem biometrik tersebut telah dialihkan ke butang di sebelah sisi kerangka. Bagimanapun ruang bezel kini telah dinipiskan melalui skrin yang bersaiz sekitar 6-inci.

Motorola Moto Z3 Play yang menggunakan nombor kod model XT1929 turut menunjukkan ia menggunakan sistem operasi Android 8.1 Oreo bersama tampalan kesematan bertarikh 1 Mei. Spesifikasi lain yang mungkin hadir ialah cip pemproses Snapdragon 636, memori 4GB / 32GB dan 6GB / 64B, serta bateri berkapasiti 3,000mAh.

Buat masa ini, tiada pengumuman rasmi dibuat pihak pengeluar. Ada sumber mengatakan Motorola Moto Z3 Play dijangka akan diperkenalkan Jun kelak.

Sumber


Reviu Eksklusif: Avvio L660S, Smartphone 4G Pada Harga Bajet

Avvio, satu jenama baru yang dibawa masuk oleh Brightstar Malaysia, kini hadir dengan peranti baru mereka yang dikenali sebagai Avvio L660S. Kehadiran smartphone ini telah memberi lebih pilihan kepada pasaran entry-level dengan spesifikasi yang tidak kurang hebatnya. Hadir dengan MediaTek Quad-core 1.0Ghz, 1GB RAM, 5.0 inci skrin, kamera utama 13 megapiksel serta kamera hadapan 5 megapiksel.

FIZIKAL
1.Paparan Skrin

Model ini telah dibekalkan dengan paparan skrin berukuran mencecah 5.0 inci yang menawarkan resolusi 1280×720 piksel. Malah penggunaan teknologi skrin jenis HD IPS LCD mampu menghasilkan paparan imej dan juga warna yang kelihatan lebih terang walaupun ketika berada dibawah cahaya matahari.

2.Slot Kad SIM & Bateri

Apabila panel belakang smartphone dibuka, anda boleh melihat bateri Li-Po yang boleh dikeluarkan dari slotnya berkapasiti 2000mAh. Tidak dilupakan juga dua slot kad SIM jenis micro SIM serta kad memori tambahan microSD sebesar 32GB boleh ditemui pada bahagian atas slot bateri tanpa menyokong fungsi hot-swap.

3.Lensa Utama 13 Megapixel

Kelebihan yang dimiliki oleh Avvio L660S, ia menyokong penggambaran utama 13 Megapiksel dengan kamera hadapan beresolusi 5 Megapiksel. Malah sokongan lensa berkualiti ini sekali gus menjanjikan pengambilan gambar dan juga rakaman video lebih jelas dengan adanya sokongan fungsi auto fokus dan LED flash serta menyokong beberapa mod menarik untuk kamera utama.

APLIKASI MENARIK
1.Ketahanan Bateri

Bateri merupakan masalah yang sering dihadapi oleh pengguna smartphone sekarang. Ini kerana, kebanyakan smartphone yang dikeluarkan hadir dengan kapasiti bateri yang kecil. Tetapi berlainan pula dengan Avvio L660S, di mana ia menyediakan bateri berkapasiti 2000mAh bersama mod Intelligent Power Saving.

Pemain muzik smartphone ini telah mengambil pendekatan baru, di mana kesemua aplikasi berkaitan muzik akan ditempatkan di dalam satu aplikasi yang sama. Untuk kemudahan mencari lagu, pemain muzik milik Avvio L660S telah diasingkan kepada beberapa kategori iaitu Artists, Albums, Songs dan juga Playlists. Kualiti bunyi yang dihasilkan olehnya juga memuaskan dengan adanya sokongan teknologi Equalizer.

3.Pemain Video

Memandangkan peranti ini menyokong rakaman video HD penuh dalam format 1080p, jadi tidak menjadi masalah untuk anda memainkan sebarang video berdefinisi HD 1080p. Menariknya lagi, pemain video yang disokong oleh Avvio L660S turut boleh diedit mengikut kemahuan sendiri dengan adanya fungsi Trim.

4.Kamera Utama & Depan

AVVIO L660S menawarkan kamera hadapan beresolusi 5 Megapiksel yang telah dilengkapi serta beberapa mod menarik di antaranya adalah HDR, Face beauty dan Night shoot. Manakala kehadiran kamera utama 13 Megapiksel dengan mod Panorama, Face beauty, HDR dan beberapa membolehkan anda mengambil gambar mengikut kreativiti tersendiri.

AKSESORI
1.Smart Cover

Avvio L660S turut hadir dengan sebuah Smart Cover yang boleh dipadankan dengan smartphone ini. Menariknya, anda boleh memilih tiga rekaan jam untuk digunakan pada paparan smartphone serta boleh menjawab panggilan tanpa perlu membuka cover smartphone terlebih dahulu.

HASIL GAMBAR

HARGA: RM479

ISTIMEWA

Janji Mereka Pada Anda Selepas 18 Bulan Selepas Pembelian!

Jaminan

Hantarkan alat anda ke pusat servis (Avvio Assist) dan dapatkan gantian dalam tempoh 24 jam.

Luar-Jaminan

potongan 50% hanya sekali bagi gantian skrin termasuk panel sesentuh dan LCD skrin

Nikmati potongan 30% dari bil pembaikian anda jika alat anda tidak dibaiki dalam tempoh 7 hari bekerja.

Anda hanya perlu membayar RM 18 sahaja untuk bateri yang tulen.

Tiada kos pemprosesan dikenakan bagi sebut harga walaupun anda memilih untuk tidak membaiki alat anda dengan kami.

*Untuk terma dan syarat, anda boleh rujuk di www.brightstarcorp.com.my/brands/avvio/#tnc.

Avvio L660S boleh dikatakan sebagai sebuah smartphone kelas pertengahan terbaik di pasaran dengan menawarkan pemproses Quad Core berkelajuan 1.0GHz serta dioperasikan bersama Android 5.1 Lollipop. Selain menawarkan penggambaran utama 13 Megapiksel dengan kamera hadapan beresolusi 5 Megapiksel dengan pelbagai mod, ia juga ditawarkan dengan harga yang mampu milik iaitu serendah RM479. Lebih istimewa lagi, peranti ini menawarkan waranti yang jarang-jarang dimiliki oleh smartphone lain di pasaran sekarang. Malah ianya sangat berbaloi dengan harga yang ditawarkan.


iOS 11.2 Kini Sokong Pengecasan Pantas Tanpa Wayar

Apple baru sahaja membuka sokongan pengecasan pantas tanpa wayar untuk iPhone X, 8, dan 8 Plus melalui kemas kini iOS 11.2 terbaru.

Sebelum ini, iOS 11.1 masih lagi belum membolehkan iPhone untuk dicas tanpa wayar dengan pantas. Ia hanya dapat menyokong setakat 5W sahaja dan pada kemas kini baru ini ia mencapai sehingga 7.5W.

Bagaimanapun, jumlah kuasa yang disalurkan ini masih tidak setanding peranti induk Samsung iaitu pada 15W – setidak-tidaknya pengguna iPhone tidaklah perlu menunggu lama untuk mengecas peranti.

Bagi pengguna iPhone X, 8, dan 8 Plus, pengecasan pantas tanpa wayar ini hanya boleh digunakan menerusi produk pihak ketiga iaitu Mophie dan Belkin atau lain yang masih menyokong sehingga 7.5W.


Microsoft Kembali Dengan Peranti Boleh-Lipat – Surface Duo Peranti Beroperasi Android

Microsoft bersiap sedia kembali ke arena peranti pintar! Dalam pelancaran Microsoft baru-baru ini ada bintang baharu diperkenalkan – iaitu peranti boleh-lipat Surface Duo.

Peranti ini mempunyai dua skrin bersaiz 5.6 inci, apabila dibuka ia bersaiz 8.3 inci. Ia kelihatan lebih kompak bahkan juga mesra pengguna, kerana di bawah engsel khusus ia mampu memutar sehingga 360 darjah sekaligus menjadikan sebagai peranti pintar atau tablet pun okay!

Menurut Microsoft, ia menggunakan sistem operasi Android dan diintegrasikan kelebihan Microsoft dalam peranti ini. Sokongan dua aplikasi berasingan pada kedua-dua skrin turut disediakan.

Surface Duo dikhabarkan berada di pasaran pada tahun 2020, apa lagi yang menarik kita nantikan berita selanjutnya dari Microsoft.


Reviu Eksklusif: Jabra Evolve 75e, Rekaan Egronomik Bersama Pembatalan Bunyi Aktif!

HARGA: RM1,599

Jabra yang dikenali sebagai jenama terkemuka dalam penghasilan produk komunikasi dan bunyi kebelakangan ini melebarkan sayap dengan memperkenalkan Jabra Evolve 75e. Jenama dari Amerika Syarikat ini juga telah mengguna pakai rekaan earbud buat pertama kalinya dalam siri ini.

Kelebihan Jabra Evolve 75e adalah sesuai digunakan dalam persekitaran yang bising kerana hadir dengan teknologi pembatalan bunyi aktif. Malah earphone ini juga turut dibangunkan dengan sistem mikrofon yang unik supaya setiap panggilan yang dibuat sentiasa berkualiti tinggi. Ingin mengetahui apakah yang menarik mengenai Jabra Evolve 75e, lihat reviu dari kami.

Manakala untuk menyambungkan earphone ini dengan komputer riba atau PC juga mudah, anda hanya perlu cucuk Bluetooth adapter (USB Dongle) yang disediakan pada komputer riba, kemudian ikut arahan seterusnya dan selesai!

• Kebanyakan produk Jabra hadir dengan sokongan tahan lasak, begitu juga dengan Evolve 75e. Ia menyokong pengiktirafan IP54 yang sememangnya kalis air, pasir dan debu, sesuai untuk mereka yang aktif.

• Menawarkan teknologi Active Noise Cancellation yang amat sesuai digunakan dalam persekitaran yang bising dalam Evolve 75e.

• Earphone ini turut dibangunkan dengan sistem mikrofon yang unik yang mana hadir dengan tiga buah mikrofon berteknologi Cystal-clear supaya setiap panggilan yang dibuat sentiasa berkualiti tinggi.

• Hadir dengan lima butang kawalan pintar untuk menjawab panggilan dan mendengar muzik, termasuk satu butang pintar untuk mengakses Siri/Google Now.

• Menawarkan masa berbual selama 13 jam dan masa mendengar muzik pula adalah 14 jam. Manakala masa untuk mengecas peranti ini juga pantas, hanya 2 jam sahaja.

• Pengiktirafan UC-certification juga menjamin kualiti dalam komunikasi persidangan dan pemacu UC-adoption pula memudahkan sambungan antara telefon pintar dan komputer.

Tidak dinafikan, sepanjang menggunakan Jabra Evolve 75e, apa yang kami suka adalah mengenai rekaannya yang selesa dipakai walaupun dalam jangka masa panjang. Rekaan yang ergonomik juga membolehkan pengguna menyesuaikannya di dalam persekitaran pejabat atau di luar pejabat.

Dengan penawaran bateri sehingga 14 jam untuk mendengar muzik, anda boleh mendengar muzik dengan bebas di mana sahaja berada tanpa perlu risau mengenai bateri kerana earphone ini mampu mengecas penuh hanya dalam masa 2 jam sahaja.

Selain itu, salah satu kelebihan Jabra Evolve 75e adalah kehadiran teknologi Active Noise Cancellation yang sesuai untuk digunakan dalam persekitaran yang bising. Jadi tidak menjadi masalah untuk menjawab panggilan walaupun ketika berada di jalan raya atau kawasan dengan persekitaran yang bising. Malah kehadiran tiga buah mikrofon dengan teknologi Crystal-clear pula membolehkan setiap panggilan yang dibuat sentiasa berkualiti tinggi.


[Tertiris] Samsung Bakal Lancarkan Pengecas Tanpa Wayar Untuk Galaxy S9

Samsung tidak lama lagi akan mengumumkan peranti flagship terbaru mereka Galaxy S9. Selain daripada itu, syarikat Korea Selatan ini juga bakal memperkenalkan aksesori tambahan seperti pengecas tanpa wayar versi yang dinaik taraf. Melalui gambar manual yang tertiris, dok tersebut akan hadir dengan dua gegelung tembaga yang menyokong teknologi pengecasan pantas sehingga 12V / 2.1A.

Perubahan lain yang dilakukan ialah terdapat sambungan bicu USB-C di bahagian belakang berbanding microUSB pada model yang terdahulu. Samsung juga dikatakan memasukkan kipas mini di sebelah belakang pendiri untuk mengurangkan haba semas proses pengecasan dibuat. Selain itu, Indikator LED yang dipadankan berfungsi untuk memberitahu sama ada dok sedang mengecas (merah), bersedia (hijau), atau tidak berfungsi (lampu berkelip) di bahagian depan.

Dalam masa sama, sarung pelindung untuk Galaxy S9 juga tertiris. Kali ini lebih jelas dengan sarung berasaskan kulit (alcantara) dan fabrik (hyperknit) disamping potongan untuk sistem dwi kamera. Terdapat juga sarung yang dihasilkan menawarkan ciri tahan lasak gred tentera MIL-STD-810G.

Sumber


Ketirisan Penampilan Serta Spesifikasi Samsung Galaxy Tab A 10.1 (2016)

Sebagaimana siri Galaxy A, nampaknya Samsung juga telah menggunakan pendekatan yang sama pada tablet dari siri Galaxy Tab A keluarannya apabila ia dipercayai bakal menampilkan penggunaan nama yang sama iaitu melalui penambahan (2016) pada nama model tersebut.

Walaupun belum diumumkan secara rasmi, ada sumber yang telah mendedahkan penampilan reka bentuk luaran dan juga spesifikasi Samsung Galaxy Tab A 10.1 (2016) di Internet. Seperti yang diketahui, tablet dengan sokongan WiFi ini menawarkan paparan skrin berukuran 10.1 inci dan bakal membawa nombor model SM-T580. Manakala untuk versi LTE pula ia akan dikenali dengan nombor model SM-T585.

Berdasarkan pendedahan awal itu, tablet ini menyokong paparan IPS LCD beresolusi 1920 x 1200 piksel dan akan dikuasakan dengan cipset Samsung Exynos 7870 yang menawarkan lapan teras Cortex-A53 berkelajuan 1.6GHz. Ia juga hadir dengan memori dalaman hanya 16GB beserta RAM berkapasiti 2GB. Manakala untuk penggambaran pula ia dilengkapi oleh lensa 8 Megapiksel di belakang dan 2 Megapiksel untuk tujuan selfie atau panggilan video. Tablet yang dioperasikan dengan Android 6.0.1 Marshmallow ini akan dibekalkan dengan bateri sebesar 7300 mAh.


HUAWEI Nova 4 Rasmi – Rekaan Skrin Berlubang, Kirin 970, Kamera 48MP

Akhirnya peranti terbaharu keluaran HUAWEI yang paling ditunggu-tunggu iaitu HUAWEI Nova 4 telah pun diperkenalkan secara rasmi.

Telefon pintar ini hadir dengan rekaan lubang kecil pada paparan skrin hadapan yang ditempatkan pada bucu atas sebelah kiri sekaligus menjadikannya peranti pertama HUAWEI yang menyokong paparan tersebut.

Nova 4 menawarkan paparan skrin berukuran 6.4 inci bersama resolusi 2310 x 1080 piksel. Ianya dijana oleh pemproses Kirin 970 dan diselitkan dengan memori sehingga 8GB RAM beserta storan dalaman sehingga 128GB. (Tidak mempunyai slot microSD).

Ia hadir dengan dua versi iaitu asas dan premium – kedua-duanya menyokong sistem tri-kamera utama. Bagi model premium, ia dilengkapi kombinasi sensor 48MP (f/1.8) + 16MP (f/2.2) lensa ultra lebar dan  sensor kedalaman 2MP. Untuk versi asas pula, ia hadir dengan kombinasi sensor 20MP (f/1.8) + 16MP (f/2.2) lensa ultra lebar dan sensor kedalaman 2MP.

Kedua-dua versi dilengkapi dengan kamera hadapan sebesar 25MP (f/2.0) yang ditempatkan pada bahagian skrin berlubang. Melengkapinya juga adalah pengimbas cap jari pada panel belakang, pengecasan pantas 18W melalui USB Type-C dan bateri berkapasiti 3,750 mAh.

Tersedia dalam empat warna berbeza iaitu hitam, merah, biru dan putih kini Nova 4 ditawarkan di pasaran China pada harga berikut :

______________________________________________________________________


Menangi Trip Ke Korea! Saksikan Festival EDM Dengan Peraduan Flyaway Samsung Milk Music

Peminat muzik tidak patut melepaskan peluang ini! Layan muzik elektronik sepanjang malam secara lansung bersama DJ terkenal dunia, mendengar lagu-lagu EDM tanpa had, dan banyak lagi di Korea?!

Pada kali ini, Samsung Malaysia Electronic (SME) secara besar hati ingin membawa pengguna mereka untuk menyaksikan muzik EDM tanpa batas di Korea secara percuma. Melalui Peraduan Flyaway Samsung Milk Music ini, pemenang bertuah akan mendapat dua tiket tajaan penuh untuk menyaksikan festival termasuk tiket penerbangan dan penginapan di sana.

Pengguna peranti Galaxy hanya perlu memuat turun dan log masuk aplikasi Milk Music, kemudian mainkan saluran Korea EDM Festival bermula hari ini hingga 7 Mei 2017 nanti. Pendengar paling lama melayani saluran tersebut akan disenarai pendek seterusnya diumumkan sebagai pemenang.


Miliki HONOR View20 Hanya RM1 Dengan Pelan MaxisONE 158!

Tepat pukul 12 malam kita akan menyambut ketibaan HONOR View20 di Paris, sebelum itu kami telah mencuba peranti ini dan ulasan reviu juga telah dikongsikan.

Hari ini pihak HONOR berbangga mengumumkan kerjasama buat pertama kali dengan telco tempatan Maxis, untuk menyampaikan peranti hebat ini kepada peminatnya. Jualan pertama akan bermula 26 Januari 2019, anda boleh mendapatkan HONOR View20 Sapphire Blue (6GB + 128GB) dari Maxis hanya dengan RM1 di bawah pelan MaxisONE Plan 158!

Tawaran promosi terhad turut ditawarkan kepada 30 pelanggan pertama yang mendaftar di bawah pelan ini, akan menerima hadiah eksklusif bernilai lebih RM 700 termasuk satu unit HONOR Watch Magic yang juga dirasmikan bersama HONOR View20 malam nanti di Paris, serta sebuah HONOR backpack. 30 pelanggan berikutnya akan menerima hadiah bernilai RM 300, iaitu sebuah HONOR Band 4 dan HONOR backpack.

Promosi istimewa ini dijalankan bersempena dengan jerayawara jualan pertama HONOR View20 yang merupakan salah satu jerayawara HONOR Malaysia terbesar, di Ground Floor @ High Street, 1 Utama Shopping Centre pada 26 dan 27 Januari 2019.


Lonjakan Android Marshmallow

Versi terbaru Android yang dikenali sebagai Marshmallow telah mencatat rekodnya yang tersendiri, menurut statistik bulan Jun dari Google, lebih dari 10% peranti Android kini beroperasi menggunkan sistem Android Marshmallow, satu lonjakan yang tinggi berbanding 2.3% pada bulan Mac.

Kenaikan statistik ini dilihat hasil jualan peranti dengan sistem Android yang semakin laris di pasaran seperti model flagship Samsung Galaxy S7, HTC 10 dan lain-lain. Selain itu juga kemas kini buat model-model lama perlahan-lahan dilancarkan pihak pengeluar. Google juga giat menggesa para pengeluar peranti agar lebih pantas dalam melancarkan kemas kini buat pengguna, dan mungkin pada masa hadapan Google bakal mengaplikasikan protokol baru bagi memangkinkan lagi kepantasan pengeluar dalam menyediakan kemas kini.


U Mobile Bekerjasama Dengan AEON Credit Untuk Kemudahan Memiliki iPhone

Baru-baru ini U Mobile telah mengumumkan kerjasama secara eksklusif dengan AEON Credit Service (M) Berhad bagi menawarkan kemudahan untuk pembelian iPhone untuk para pelanggannya. Skim pembiayaan yang dikenali sebagai ‘U MicroCredit’ ini membolehkan pelanggan untuk membuat pembelian iPhone melalui pelan pembayaran mudah yang fleksibel sehingga 36 bulan. Melalui skim ini juga, pelanggan juga boleh memilih untuk mendapatkan pembiayaan penuh untuk memiliki iPhone pada kadar faedah serendah 1.1% sebulan.

Lebih menariknya, U Mobile merupakan satu-satunya syarikat pembekal telekomunikasi di rantau Asia yang menawarkan pembiayaan pembelian peranti secara kredit. Bahkan sejak ia diperkenalkan pada Mac 2015 yang lalu, skim ini mendapat sambutan menggalakkan daripada pelanggan kerana ia memudahkan pemohon untuk memiliki iPhone. Sebelum ini, pelanggan U Mobile hanya boleh menerima kemudahaan pembiayaan sehingga RM3,500 dengan kadar faedah sehingga 1.5% sebulan. Untuk maklumat lanjut mengenai produk dan perkhidmatan U Mobile, sila layari www.u.com.my atau untuk mengetahui lebih dekat tentang U MicroCredit, sila kunjungi www.u.com.my/umicrocredit. Manakala untuk mendapatkan maklumat mengenai AEON Credit, kunjungi www.aeonmalaysia.com.my.


Bocor: Samsung Galaxy S8 Bakal Hadir Dengan Earphone AKG?!

Sebuah portal berita teknologi Vietnam, Techrum, baru-baru ini telah memuat naik beberapa imej yang menurut mereka adalah aksesori audio untuk peranti Samsung Galaxy S8. Menurut artikel mereka, earphone berjenama AKG ini akan hadir sekali bersama pakej pembelian Galaxy S8.

Audio jenama AKG sudah dikenali mempunyai kualiti binaan dan audio yang baik. Dari gambar yang dikongsikan kita dapat lihat earphone ini mempunyai kawalan in-line, kabel braided dan menurut ura-ura earphone ini juga dilengkapi teknologi noise isolation.


Akhirnya Tarikh Pelancaran Meizu Pro 7 Diumumkan

Selepas beberapa artikel mengenai rekaan unik Meizu Pro 7 dan gambar-gambar bocor yang diperlihat, Meizu akhirnya mengumumkan tarikh pelancaran telefon pintar tercanggihnya pada 26 Julai depan. Pengesahan ini dibuat melalui satu teaser yang dikeluarkan oleh pihak Meizu, China sendiri.

Kemunculan paparan kedua di bahagian belakang direka khusus bagi menarik perhatian peminat-peminat teknologi seluruh dunia, lantas ini dijadikan satu kunci kepada penjualan mereka kelak. Apa yang menarik tentang skrin paparan kedua ini, ia membolehkan pengguna mengambil gambar swafoto dan bermain permainan mudah alih.

Perkakasan dalamannya pula sudah pasti akan menggunakan cip MediaTek Helio X30, dan ada varian lain yang akan dibekalkan dengan pemproses Samsung Exynos 8895. Perkara ini juga telah disahkan oleh Jurutera Perkakasan Samsung di laman Twitter beliau. Disamping itu, salah seorang media antarabangsa juga ada berkongsi gambar kotak dummy yang dihantar oleh Meizu sebagai jemputan ke majlis pelancaran tersebut.


OnePlus 9 Mungkin Akan Dilancarkan Lebih Awal?? Hujung Tahun Ini?

Ada satu perkara menarik mengenai OnePlus apabila dikatakan bakal mempercepatkan pelancaran OnePlus 9 dan dikhabarkan ia hadir pada hujung tahun ini.

Antara maklumat yang tertiris adalah peranti ini berkemungkinan hadir dengan pemproses Qualcomm Snapdragon 875.

Namun sejauh manakah kebenaranya harus kita nantikan ketika ia dilancarkan kelak!


Geek Fam Wakil Malaysia Di PUBG Mobile World Invitational (PMWI) East 2021!

Selepas 4 hari penuh perlawanan sengit antara pemain, Kejohanan PUBG Mobile World Invitational (PMWI) East 2021 akhirnya melabuhkan tirai. Berlangsung pada 22 hingga 25 Julai 2021, seramai 16 pasukan dari seluruh Asia bersaing untuk merebut takhta terbesar iaitu memenangi kejohanan amal PUBG termasyhur yang dianjurkan oleh Tencent dengan kerjasama Gamers Without Borders.

Dengan kejohanan tersebut disertai pasukan-pasukan ternama PUBG Mobile seluruh dunia, Geek Fam terpilih sebagai wakil sulung Malaysia di peringkat antarabangsa. Dengan konsistensi sebagai kekuatan mereka, Geek Fam terpilih berdasarkan atas kedudukan pasukan mereka yang menakjubkan, disamping mempamerkan prestasi terbaik sejak bermulanya PUBG Mobile Pro League (PMPL) Musim ke-3.

Dalam perjalanan terpilih menjadi wakil The PUBG Mobile World Invitational (PMWI) East 202, Geek Fam berjaya meraih ‘Winner Winner Chicken Dinner’ pada Hari Pertama, Perlawanan ke-3 dengan mencatatkan 11 ‘kills’.Tambahan pula, ketua pasukan iaitu DamRude, berjaya meraih kedudukan ke-3 dalam senarai Kill Leader pada hari pertama kejohanan.

Hadiah sebanyak USD $3.16 juta menjadi rebutan untuk dimenangi untuk disumbangkan kepada perbadanan amal pilihan Gamers Without Borders. Geek Fam menyumbangkan sebanyak USD $61,500 kepada organisasi UNICEF, dimana objektif mereka kini sebaris dengan misi Gamers Without Borders untuk mengagihkan vaksin kepada negara-negara yang kurang berkemampuan, yang terdiri daripada komuniti-komuniti yang terus berada dalam keadaan sukar akibat kesan daripada keadaan pasca-pandemik yang bakal menyusul.

Selepas 4 hari kejohanan yang intensif, PWMI 2021 akhirnya menobatkan Team Valdus Esports dari Thailand sebagai juara kejohanan.


Guide Sensmart Lancar Kamera Terma Prestasi Tinggi Berkuasa AI untuk Selaraskan Pemeriksaan Industri

WUHAN, China, 19 April 2021 /PRNewswire/ — Pada 15 April, penyedia produk dan penyelesaian pengimejan terma inframerah Cina yang terkemuka Guide Sensmart mempersembahkan penampilang sulung dunia kamera pengimejan terma inframerah berprestasti tinggi PS Series baharunya yang ditingkatkan dengan kombinasi antara konfigurasi canggih, prestasi tertinggi dan pengimejan berkualiti.

PS Series Guide baharu dengan prestasi yang mengagumkan ini membuka kemungkinan baharu untuk meningkatkan pengalaman yang disokong oleh teknologi inovatif.

Kamera PS Series Guide Sensmart didatangkan lengkap dengan motor fokus generasi seterusnya dan kawalan motor injak berkejituan tinggi. Dengan algoritma imej fokus auto baharu, kamera berkenaan menyempurnakan proses fokus auto pintar dalam 0.4 saat sekali gus menjamin fokus yang tepat.

Selain daripada menangkap gambar inframerah resolusi tinggi, PS Series didatangkan lengkap dengan modul kamera digital 13MP unggulan Guide Sensmart bagi menyokong rakaman video dengan menangkap imej terma dan visual secara serentak.

Menerusi pengimejan terma, kebimbangan yang biasa timbul dalam kalangan ahli profesional termografi ialah penamaan imej. PS Series baharu, yang menyokong pengecaman suara didayakan AI, input papan kekunci maya dan pengecaman teks OCR yang mudah digunakan membolehkan golongan profesional membuat pengukuran suhu yang cepat dan mudah dengan menyediakan mereka penyelesaian mesra pengguna bagi penamaan imej.

Satu lagi ciri penting kamera terma PS-Series ialah reka bentuk ergonomiknya. Struktur kanta dan skrin berputar yang memenangi IF Design Award membantu pengguna mendiagnosis komponen yang merosot dalam kawasan yang sukar dicapai.

Di samping itu, kamera terma PS Series baharu menyediakan penyelesaian kolaborasi jarak jauh cekap yang didayakan dengan perkhidmatan awan. Ia juga menyokong kanta lanjutan pilihan tanpa penentukuran. Pengguna dapat melengkapkan lensa telephoto dan makro dengan cepat tanpa perlu menghantar semula kamera terma tersebut ke kilang. Dengan beberapa ciri dan konfigurasi canggih termasuk tetapan keterpancaran fleksibel mengikut kawasan dan penilik julat laser, PS Series dapat memenuhi keperluan ratusan senario yang rumit termasuk pengesanan bangunan, pengesanan kuasa dan penyelidikan saintifik.

PS-Series Guide Sensmart lengkap sepenuhnya bagi memenuhi keperluan golongan profesional termografi inframerah.

Latar Belakang Guide Sensmart

Guide Sensmart ialah subsidiari Guide Infrared (SZ.002414), pengeluar sistem pengimejan terma inframerah yang terkemuka di dunia. Hasil daripada pengalaman syarikat kumpulan kami selama 20 tahun dalam industri inframerah dan kapasiti pengeluaran besar-besaran, Guide Sensmart dapat mereka bentuk dan menyediakan produk pengimejan terma yang berkualiti tinggi dan berpatutan di seluruh dunia pada kuantiti skala dengan misi untuk menjadikan pengimejan terma bermanfaat buat orang awam. Untuk maklumat lanjut, kunjungi https://www.guideir.com (ikuti @GuideSensmart di facebook/Linkedin/Twitter/Youtube).

Keywords: Biometrics Computer Hardware Computer Software Computer/Electronics New products/services

Source: PRNEWSWIRE


Reviu Eksklusif: vivo V5Plus, Smartphone Pertama Tampilkan Dwi Kamera Hadapan Untuk Swafoto Sempurna

HARGA: RM1,799

Selepas kemunculan vivo V5 di pasaran tempatan, Vivo baru-baru ini telah memperlihatkan sebuah lagi model baru, V5Plus yang merupakan model peningkatan bagi V5. Apa yang istimewanya model terbaru dari Vivo ini? Ia adalah peranti pertama yang tampil dengan penggambaran dwi kamera hadapan beresolusi 20 Megapiksel Sony IMX376 dan 8 Megapiksel dengan lampu tataan cahaya khas yang dikenali sebagai softlight. Kini dengan penggambaran hadapan dwi kamera, anda turut boleh mengambil gambar bokeh seperti kamera dua lensa yang lain.

Setiap pembelian Vivo V5Plus telah disediakan dengan (1) kotak pembungkusan (2) Vivo V5Plus (3) pelindung jernih (4) pelindung skrin (5) adapter pengecas (6) kabel microUSB (7) earphone (8) buku panduan dan kad waranti serta (9) pin untuk membuka kad SIM.

Jika dilihat pada rekaan V5Plus, ia seakan sama dengan V5, tetapi masih terdapat beberapa spesifikasi yang dipertingkatkan pada model terbaru Vivo ini. Walaupun masih mengekalkan paparan skrin yang sama berukuran 5.5 inci, resolusinya telah dipertingkatkan kepada 1920 x 1080 piksel berbanding hanya 1280 x 720 piksel sebelum ini. Spesifikasi lain yang dikemaskini adalah seperti di bawah.

Vivo V5Plus merupakan smartphone pertama yang hadir dengan lensa penggambaran dwi kamera pada kamera hadapan. Dilengkapi dengan lensa beresolusi 20 Megapiksel dan 8 Megapiksel berserta tataan cahaya khas yang dikenali sebagai softlight bagi menghasilkan gambar yang lebih natural dan terang ketika anda mengambil selfie di kawasan yang mempunyai cahaya terhad.

BOKEH: Penggambaran menggunakan mod Bokeh, menghasilkan gambar yang cantik dengan mengaburkan latar belakang dan memfokuskan kepada gambar yang diambil.

FACE BEAUTY: Gambar Swafoto pastinya akan lebih cantik dengan mod Face Beauty, di mana anda boleh melaraskan sendiri tahap kecantikan yang diinginkan.

WATERMARK: Bagi menjaga privasi gambar yang diambil, anda boleh meletakkan watermark yang disediakan.

HDR: Gambar Swafoto dengan mod HDR kelihatan lebih terang dan natural.

Selain kamera selfie, Vivo juga menyediakan kamera utama yang telah dipertingkatkan beresolusi 16 Megapiksel dengan sokongan LED flash berbanding 13 Megapiksel pada model sebelumnya. Dengan penggunaan sensor SONY IMX376, gambar yang dihasilkan bukan sahaja cantik, malah kelihatan lebih menonjol serta kejituan warna juga menyerlah. Kehadiran 12 mod yang disediakan juga membolehkan anda mengambil gambar dan merakam video dengan pelbagai mod berbeza.

Salah satu fungsi menarik yang disokong oleh V5Plus adalah kebolehan membuat rakaman video 4K, tidak seperti model sebelum ini yang hanya menyokong rakaman video HD penuh.

Salah satu fungsi istimewa yang tersedia pada V5Plus adalah pengecasan pantas yang tidak terdapat pada model Vivo V5 sebelum ini. Kini tidak menjadi masalah untuk mengecas bateri berkapasiti 3160mAh dengan lebih cepat dan pantas.

Pengimbas cap jari ini menyokong tindak balas yang pantas iaitu hanya 0.2 saat dan boleh  digunakan sehingga 5 jari berlainan pada satu-satu masa.

Ia dilengkapi dengan chip audio berkualiti HiFi daripada AKM 4376 dan juga signal-to-noise yang mampu menghalang bunyi bising persekitaran sehingga 115db.

Menariknya mod ini, ia akan menukar warna paparan skrin ke warna yang lebih sesuai untuk dilihat oleh mata pada waktu malam.

Kini anda boleh anda boleh membaca mesej sambil menonton video serentak, dengan adanya fungsi Smart Split 2.0. Tetapi, anda perlu mengaktifkan fungsi ini terlebih dahulu.

Pengurusan peranti terasa lebih mudah dengan adanya sokongan i Manager. Ia dapat memastikan kelancaran pengoperasian peranti.

Sepertimana model Vivo V5, V5Plus pastinya mampu menarik perhatian golongan yang gemar berselfie kerana ia merupakan peranti pertama yang menampilkan dua lensa hadapan beresolusi 20 Megapiksel dan juga 8 Megapiksel dengan tataan cahaya khas yang dikenali sebagai softlight, bagi menghasilkan gambar yang kelihatan lebih natural dan terang ketika anda mengambil selfie di kawasan yang mempunyai cahaya terhad.

Lebih istimewa, dengan penggambaran dwi kamera depan, anda turut boleh mengambil gambar bokeh sama seperti smartphone yang mempunyai dwi kamera yang ada di pasaran sekarang, cuma bezanya ia menggunakan kamera depan.

Tidak dinafikan, peranti ini bukan sahaja memfokuskan kepada smartphone selfie semata-mata, spesifikasi lain yang telah dipertingkatkan seperti memori dalaman 64GB dengan RAM 4GB, penggambaran utama 16 Megapiksel, resolusi paparan skrin 1920 x 1080 piksel serta teknologi pengecas pantas yang tiada pada model Vivo V5 sebelum ini turut menjadi tarikan utama pada Vivo V5Plus.


9 Perkara Yang perlu Anda Tahu Sebelum Beli Xiaomi Mi 9… Nombor 4 Paling WOW!!!

Xiaomi baru sahaja dilancarkan pada 3 April lalu bagi pasaran Malaysia. Pastinya peranti ini dilengkapi dengan spesifikasi yang terbaik pada harga yang mampu milik. Ia juga menepati ciri-ciri peranti flagship pada tahun 2019. Berikut adalah 9 perkara yang anda perlu tahu sebelum membeli Xiaomi Mi 9!!!

Jika anda lihat sahaja peranti ini, ia pastinya membuatkan anda jatuh cinta pada pandang pertama. Ia dihasilkan menggunakan pantulan metalik dan penampakan warna pelangi. Di hasilkan dengan salutan peringkat nanometer pastinya memberikan 1 nafas baharu bagi rekaannya. Mi 9 ini juga direka dengan rekaan permukaan bahagian belakang yang sedikit melengkung, memberikan keselesaan kepada anda ketika memegangnya. Apa yang pasti, ia juga sangat ringan!!!

Peranti ini Dihadirkan dengan Snapdragon 855. Ia diperbuat daripada 7nm teknologi proses. ia menjanjikan sistem dioptimum dan prestasi dengan pantas. Justeru dengan pemproses ini, prestasi gaming akan 20% lebih pantas, prestasi CPU dipertingkat sebanyak 45% dan prestasi AI sehingga 100%.

Sudah menjadi kelaziman pada peranti flagship disertakan dengan pengimbas cap jari pada skrin. namun yang menjadikan Mi 9 ini sesuatu yang unik adalah ia disertakan dengan pengimbas cap jari yang lebih pantas iaitu sebanyak 25%. Dengan optical in-screen fingerprint sensor, imbasan akan menjadi lebih tepat dan cahaya yang terlalu terang atau jari yang kering tidak menjejaskan proses pengimbasan.

Peranti ini dihadirkan dengan 48MP (f/1.75) + 16MP (f/2.2) + 12MP(f/2.2) yang menjanjikan hasil gambar yang menakjubkan. Dengan spesifikasi kamera ini pastinya mampu mengambil gambar di dalam gelap dengan sangat baik. Kalau korang nak tau, peranti ini merupakan sensor imej resolusi tertinggi di dunia.

Peranti ini mampu merakam perincian yang baik walaupun setelah di zoom. Lebih WOW lagi, kamera mi 9 ini merakam gambar dengan lebih banyak perincian berbanding televisyen 4K. Kamera belakang peranti ini juga sangat baik khususnya bagi sudut yang lebih lebar dan juga rakaman dengan jarak yang dekat. Secara asasnya mendapatkan imej yang mempersona memerlukan 3 lensa yang iaitu lensa sudut lebar, telefoto dan Ultra sudut lebar. Ketika-tiga ini dimiliki oleh Mi 9. Ia juga menyokong rakaman makro.

[Baca: Reviu Eksklusif: Xiaomi Mi 9 Menepati Ciri-Ciri Flagship 2019!!! Berbaloi Dimiliki???]

Seperti yang diketahui, Mi 9 ini dilengkapi dengan kamera hadapan 20MP yang pastinya memberikan hasil gambar yang sangat cantik. Kamera hadapan ini merupakan hasil gabungan piksel menjadi 1.8μm pixel yang mana memberikan hasil gambar yang terang walaupun dalam keadaan yang kurang cahaya. AI Beautify dan AI Portrait Modes juga sudah dipertingkatkan yang menjanjikan hasil gambar yang sangat WOW!!!

Mi 9 ini menjanjikan kepuasan bermain permainan mudah alih yang epik!!! Prestasinya ketika melaksanakan tugasan ini tidak dapat disangkal lagi, berada dalam keadaan yang sangat baik. Dengan disertakan dengan Adreno 640 dan Game Turbo serta paparan yang mempersona pastinya menjadikan pengalaman bermain game anda lebih seronok. Tiada sebarang lag ketika anda bermain permainan mudah alih ini dalam jangka masa yang lama.

Perkara ini yang menjadikan peranti ini berbeza dari peranti yang lain. Menerusi ciri ini, ia membolehkan peranti ini menggunakan aplikasi yang dinamakan Mi Remote yang mana ia boleh menjadikan Mi 9 sebagai remote untuk mengawal peranti-peranti lain seperti televisyen, penghawa dingin, kipas, pemain DVD dan sebagainya. Jadi sekiranya anda kehilangan alat kawalan, jangan bimbang kerana Mi 9 ada untuk membantu anda!!!

Seperti yang diketahui, peranti ini disertakan dengan pengecasan pantas (27W) yang mampu mengecas dengan sangat pantas. Ia mampu mengecas 34% lebih laju berbanding pengecas (18W). Lebih menarik adalah pengecasan tanpa wayar (20W) peranti ini yang turut menjanjikan kepantasan mengecas. Tidak seperti pengecas tanpa wayar peranti lain, Mi 9 ini mampu dicas penuh selama 90 minit menggunakan pengecasan tanpa wayar ini. Ia 37% lebih pantas berbanding pengecas tradisional (10W) yang lain.

Menerusi peranti ini anda boleh menggunakan split screen sekiranya anda ingin membuka 2 aplikasi dalam 1 masa. Ia membolehkan anda melakukan 2 kerja dalam 1 masa. Tiada sebarang lag ketika menggunakan Split Screen ini. Cara tetapannya juga adalah sangat mudah. Anda juga boleh ‘duplicate’ aplikasi di dalam peranti ini. Ini membolehkan anda untuk membuka 2 akaun serentak tanpa perlu log keluar mana-mana akaun. Kan mudah tu!!!

Jadi apa tunggu lagi guys!!! Boleh lah dapatkan Xiaomi Mi 9 di pasaran kerana ia peranti Flagship yang berbaloi untuk dimiliki.

Baca juga:


Casio Sediakan Secara Percuma Khidmat Web Kalkulator Saintifik dan Alatan Pembelajaran Sokong Pembelajaran Matematik semasa Penutupan Sekolah

TOKYO, 17 April 2020 /PRNewswire/ — Casio Computer Co., Ltd., hari ini mengumumkan bahawa kini ia menyediakan secara percuma suit PLUS penuh bagi perkhidmatan Web ClassPad.net untuk pengiraan matematik di seluruh dunia bagi menyokong pelajar dan guru dalam menangani penutupan sekolah ekoran pandemik novel coronavirus. Biasanya disediakan sebagai langganan berbayar, suit PLUS memberi pengguna dengan akses kepada semua ciri pengiraan fungsi dan graf yang paling maju daripada ClassPad.net. Casio juga menjadikan aplikasi perisian Manager dan Emulator percuma kepada guru yang menjalankan kelas dalam talian. Kedua-duanya akan disediakan secara percuma sehingga 31 Ogos 2020*.

*CASIO ClassPad dan Aplikasi CASIO fx-CG500 (iOS/Android) sahaja: percuma selama enam bulan dari tarikh muat turun.

ClassPad.net ialah satu perkhidmatan Web yang membolehkan pengguna untuk mengira fungsi, membuat graf dan melakukan pengiraan statistik mahupun geometri. Pengguna boleh menyusun dengan bebas rumus berangka, angka geometri dan graf dalam tetingkap pelayar. Kini, Casio menyediakan suit PLUS gred tertinggi secara percuma–memberi semua pengguna dengan akses kepada sistem algebra komputer (CAS) yang dapat melakukan pelbagai jenis pengiraan berdasarkan ungkapan serta ciri-ciri canggih yang lain seperti keupayaan untuk menulis tangan input matematik. Graf dan data lain yang dibuat pada ClasPad.net boleh disimpan dan dikongsi bagi tujuan pembelajaran secara individu di rumah dan kelas dalam talian.

Satu lagi tawaran yang kini disediakan secara percuma, aplikasi perisian Manager dan Emulator Casio untuk guru, boleh digunakan untuk menghasilkan semula operasi kalkulator saintifik pada komputer peribadi (PC). Kedua-dua aplikasi ini berfungsi dengan alatan persidangan video untuk menjadikannya mudah buat pelajar melihat graf dan rumus yang ditulis oleh pengajar pada skrinnya semasa kelas dalam talian. Walaupun apabila pelajar tidak dapat bertemu secara bersemuka untuk menghadiri kelas lantaran penutupan sekolah atau perintah untuk duduk di rumah, guru boleh menggunakan alatan ini untuk mengajar kaedah pengiraan dengan mudah melalui Web. Hanya muat turun dan pasangkan aplikasi perisian daripada laman sesawang khas di bawah.

Tempoh Tawaran PercumaMulai 15 April 2020 hingga 31 Ogos 2020*

Laman Sesawang Khas https://edu.casio.com/softwarelicense/aid/

Foto – https://photos.prnasia.com/prnh/20200415/2777283-1-a?lang=0Foto – https://photos.prnasia.com/prnh/20200415/2777283-1-b?lang=0

Source: PRNEWSWIRE


OPPO Lancarkan Program ColorOS 6 Open Beta Berasaskan Android Pie Untuk OPPO F9

Khabar baik bagi pengguna OPPO F9! Pihak OPPO Malaysia kini mengumumkan ketersediaan ColorOS 6 Open Beta yang berasaskan Android 9 Pie bagi peranti F9 milik mereka.

ColorOS 6 Open Beta mengintegrasikan ciri-ciri baharu yang sangat praktikal dimiliki dalam Android Pie, seperti keupayaan AI yang dipertingkatkan pada sokongan Google Assistant, ARcore dan Google Lens. Penggabungan OPPO dalam pembaharuan perisian terkini memberikan pengalaman yang lebih lancar, pintar dan lebih mesra pengguna untuk penggunanya.

Sama seperti UI yang tersedia dalam peranti baharu OPPO, ColorOS 6 untuk F9 juga mengutamakan konsep reka bentuk ringkas dengan tampilan warna cerah. Bagi penggambaran pula, ColorOS 6 menawarkan 2 ciri baharu iaitu Mod Dazzle Color untuk menghasilkan gambar dengan warna yang lebih menawan, serta Mod Portrait yang menyediakan 5 pilihan efek.

Tidak ketinggalan sokongan ciri Game Boost 2.0 yang telah dinaiktaraf dalam memberikan prestasi bermain yang cukup optimum. Tambahan pula, penampilan teknologi baharu “Touch Boost’ dan “Frame Boost” meningkatkan rasa sentuhan dan kestabilan kadar frame yang mana peningkatan prestasi sehingga 38%.

Keselamatan pembayaran dan perlindungan privasi juga sangat penting bagi setiap pengguna peranti mudah alih, jadi ColorOS 6 turut memperkenalkan ciri keselamatan yang berfungsi untuk melindungi data peribadi, antaranya App Encryption, Private Safe dan Find my device.

Selain itu, untuk memastikan keselamatan pembayaran, ColorOS 6 juga menawarkan ciri payment blocking secara automatik, pengesahan identiti pembayaran dan pemantauan terhadap aplikasi pembayaran.

ColorOS 6 Open Beta untuk OPPO F9 dijadualkan bermula pada hujung Julai 2019, peranti OPPO yang lain juga akan menerima kemas kini seperti Find X dijanjikan pada Ogos, berikutan bagi siri R17, R15, F7 serta F7 Youth pada September nanti.


Pengguna Facebook Messenger Kini Mencecah 1 Bilion

Facebook mempunyai dua aplikasi dengan angka pengguna mencecah 1 bilion, iaitu Messenger dan juga WhatsApp. Berbeza dengan WhatsApp, Facebook Messenger menawarkan beberapa fungsi tambahan yang lebih menarik seperti sokongan integrasi dengan Instant Articles, integrasi aplikasi pihak ketiga dan pelbagai lagi yang tiada pada WhatsApp.

Selain mesej teks, hampir 10% panggilan VoIP menggunakan Facebook Messenger, sekali gus memperlihatkan ia mungkin menjadi salah satu aplikasi panggilan suara yang popular pada masa akan datang.

Muat Turun:


iPhone X Akan Dijual Di Malaysia Bermula 24 November

Bulan lepas Apple iPhone 8 dan iPhone 8 Plus telah dibawa masuk ke Malaysia. Bagaimanapun, pada hari ini Apple Malaysia mengumumkan bahawa peranti yang ditunggu-tunggu iPhone X akan mula dipasarkan di pasaran tempatan pada 24 November depan.

Dikatakan, ramai diantara peminat iPhone tidak mengendahkan iPhone 8 sebaliknya tidak sabar menanti kehadiran iPhone X. Tetapi, bagaimana pula dengan harga yang akan dijual oleh Apple Malaysia?

Jika anda sanggup membelanjakan wang sebanyak RM5,149 untuk iPhone X, anda cuma mendapat storan sebesar 64GB sahaja. Jika storan ini masih kecil dan tidak mencukupi, tidak mengapa kerana iPhone X 256GB dijual pada harga RM5,899 iaitu RM750 lebih mahal.

iPhone X dihasilkan bersempena ulangtahun iPhone yang ke-10 dan peranti ini hadir dengan fizikal luaran yang tidak sama seperti iPhone sebelumnya. Terdapat sebuah skrin hampir penuh bersaiz 5.8 inci bucu-ke-bucu pada kerangka badan gelas tahan lasak ini.

Modul dwi kamera di belakang pula kini diposisikan secara menegak tidak seperti iPhone 8 yang diletakkan secara melintang. Menggunakan cip pemproses berkuasa A11 Bionic, peranti ini juga tidak lagi menggunakan TouchID sebaliknya digantikan dengan FaceID. Ianya sebuah sistem keselamatan yang boleh membuka kekunci peranti atau pembayaran Apple Pay hanya menggunakan wajah.

Ciri ini juga turut menyokong Animoji pada iMessage membolehkan pengguna menggunakan karakter animasi menerusi mimik muka untuk dihantar kepada kenalan.

iPhone X akan mula dijual di pengedar sah Apple Malaysia bermula 24 November ini dengan harga RM5,149 untuk 64GB manakala RM5,899 untuk 256GB.


Revolusi HUAWEI P-Siri Dengan Leica

HUAWEI, salah satu pengeluar telefon utama dunia, memang sudah sinonim dengan kerjasama mereka Leica, pengeluar kamera terkenal dari Jerman. Pada awal kerjasama ini, mereka menghasilkan model HUAWEI P9.

Dengan pelancaran model terbaru, P40 pada 26 Mac, mari kita imbau kembali evolusi HUAWEI P-Siri bersama Leica.

Huawei P9

Pada bulan Mei 2016, HUAWEI memperkenalkan dua telefon pintar utama sebagai sebahagian daripada siri P9 mereka, iaitu HUAWEI P9 dan HUAWEI P9 Plus. Kedua-duanya adalah telefon HUAWEI pertama yang menawarkan dua kamera belakang, di mana HUAWEI telah bekerjasama dengan pembuat kamera terkenal Jerman, Leica.

HUAWEI P9 hadir dengan skrin LCD penuh HD-5.2 inci, dan dilancarkan dengan varian 3GB dan 4GB RAM. Manakala HUAWEI P9 Plus hadir dengan panel HD Super AMOLED penuh 5.5-inci, dan dilengkapi dengan RAM 4GB.

Huawei P10

Ketika HUAWEI P10 dilancarkan pada Februari 2017, tidak banyak peranti yang mampu menandingi kemampuan fotografi peranti ini. Dengan dua lensa kamera Leica (12MP RGB + 20MP monokrom) HUAWEI P10 merupakan antara peranti awal yang mampu memberikan efek bokeh yang baik.

Siri P10 cip HUAWEI Kirin 960 SoC 64-bit-octa-core. Bersama-sama 4GB RAM, manakala P10 Plus mempunyai variasi 4GB dan 6GB RAM.

HUAWEI P20

Apabila siri HUAWEI P20 dilancarkan pada bulan Mac 2018, siri ini sudah sinonim dengan fungsi fotografi yang hebat. Pada model ini, HUAWEI mula mengetengahkan peranti yang dipacu oleh teknologi AI.

Siri HUAWEI P20 dilengkapi dengan kamera tambahan, menjadikannya tiga – dan HUAWEI P20 Pro adalah telefon pintar pertama untuk mempunyai sistem kamera tiga lensa: 40MP (RGB, F / 1.8 aperture), 8MP (telephoto, F / 2.4 bukaan) dan 20MP (monochrome, F / 1.6 aperture).

HUAWEI P30

HUAWEI menambah keupayaan telefon pintar mereka ke peringkat seterusnya apabila mereka melancarkan siri HUAWEI P30 di Paris, pada Mac 2019. Masih ingat respon dari pasaran apabila mereka pemperlihatkan gambar bulan yang diambil menggunakan HUAWEI P30 Pro’s 50x Super Zoom.

Sistem kamera gaya periscope adalah sebahagian daripada keunikan kamera belakang HUAWEI P30 Pro yang juga hadir dengan lensa 40MP + 20MP + 8MP dan satu sensor ToF. Pada satu ketika, HUAWEI P30 merupakan satu-satunya telefon pintar dengan zoom optikal 5x, zoom hibrid 10x dan zoom digital 50x.

HUAWEI P30 Pro dilancarkan dengan 8GB RAM dan 512GB storan. Ia dikuasakan pemproses Kirin 980 64-bit-octa-core yang telah dinaiktaraf oleh HUAWEI.

HUAWEI P40

HUAWEI melancarkan siri P40 secara global pada 26 Mac dan kami yakin kita pasti akan melihat pembaharuan dan teknologi baru seperti yang HUAWEI telah berjaya lakukan pada model mereka sebelum ini.

Link: https://youtu.be/ho6BFOIZihc


OPPO A9 2020 Kini Mendarat Di Pasaran Tempatan – Harga Jualan RM1,199

Akhirnya, mendarat! OPPO secara rasminya memperkenalkan pewaris baru mereka iaitu OPPO A9 2020 untuk pasaran tempatan. Peranti ini dibekalkan dengan ciri-ciri fotografi menakjubkan di samping prestasi berkuasa termasuk bateri yang tahan lebih lama.

OPPO A9 2020 membawakan skrin bersaiz 6.5″ dengan rekaan takuk kecil sebesar titisan air. Peranti ini menggunakan Corning Gorilla Glass 3+ sebagai pelindung utama. Enjin dalaman peranti dijana oleh pemproses Snapdragon 665 dan dibantu gabungan memori 8GB RAM + 128GB ROM.

Bagi tetapan kamera, OPPO A9 2020 dibekalkan dengan empat kamera utama dengan gabungan lensa 48MP (utama) + 8MP (Ultra-Wide Angle) + 2MP (Portrait) + 2MP (Mono). Kamera ini juga disuntik dengan sokongan Ultra Night Mode 2.0 untuk penggambaran malam yang lebih menyerlah. Kamera depan pula, ia membawakan lensa tunggal sebesar 16MP. Lebih menarik, peranti ini juga mampu merakam video pada resolusi 4K.

Di samping iyu, OPPO A9 2020 juga dibekalkan dengan sokongan dual pembesar suara yang disertakan teknologi Dolby Atmos untuk pengalaman audio lebih asyik. Melengkapi peranti ini juga adalah bateri sebesar 5,000 mAh dan antaramuka digunakan adalah ColorOS 6 berasaskan Android 9.

Tersedia dalam dua warna menarik seperti Marine Green dan Space Purple, peranti ini ditawarkan pada harga RM1,199. Bagi yang berminat, sesi pra-tempahan dibuka bermula hari ini dan didatangkan dengan hadiah menarik bernilai sehingga RM258! Jangan lupa “grab” banyak-banyak okay!

Pada masa sama, OPPO turut memperkenalkan satu lagi model di bawah siri A 2020 iaitu OPPO A5 2020!  Peranti ini membawakan kemasan menarik dan masih mengekalkan ciri-ciri yang sama dengan OPPO A9 2020. Apa yang membezakan adalah ketersediaan kamera utama 12MP. Selain itu, kamera hadapan juga berbeza iaitu sebesar 5MP. Bagi yang berminat, peranti ini dijual pada harga RM699 sahaja!


Tawaran Menarik Di Beberapa Telco Bagi Peranti Siri OPPO Reno6 !!!

OPPO telah mengumumkan ketersediaan OPPO Reno6 Z 5G dan Reno6 5G baru melalui syarikat telekomunikasi Maxis, Digi, Celcom, dan U Mobile! Dengan pakej telco ini kini tersedia untuk semua yang tinggal di Malaysia, pelanggan kini boleh memiliki telefon pintar pakar potret dengan harga serendah RM29 sebulan, atau secara percuma!

Pakej telco Reno6 hadir dengan tawaran yang berpatutan dan paket menarik untuk memenuhi keperluan tertentu, menjadikannya lebih mudah daripada sebelumnya untuk memiliki peranti ini.

Mencari tawaran terbaik atau paling sesuai untuk mendapatkan OPPO Reno6 Z 5G atau Reno6 5G baru? Lihat sebilangannya di bawah:

OPPo Reno6 Z:

OPPo Reno6:

Maxis

Digi

Celcom

U Mobile


Kempen Samsung Blue Week Bermula 23 ~ 26 November 2018 – Tawarkan Samsung Galaxy Note FE Serendah RM1,446!

Samsung Electronics Malaysia hari ini telah melancarkan kempen Samsung Blue Week yang menawarkan telefon pintar terpilih seperti Samsung Galaxy Note FE berharga RM1,446.90 (harga asal RM2,599) serta Galaxy Note8 RM2,638.30 (harga asal RM3,999).

Turut tersenarai adalah model Galaxy siri ‘A’ iaitu Galaxy A8 berharga RM1,182.30 (harga asal RM1,799) dan juga Galaxy A6 RM699.30 (harga asal RM999). Bagi mengetahui model telefon pintar apa lagi yang ditawarkan oleh Samsung boleh lihat di sini.

Tidak hanya telefon pintar, televisyen milik Samsung juga turut menerima diskaun serta kad hadiah Petronas bernilai sehingga RM1,450 dengan pembelian model terpilih.

Jangan lupa, tawaran hebat Samsung Blue Week ini hanya berlangsung selama empat hari, bermula 23 hingga 26 November 2018. Tawaran ini juga hanya boleh didapati di Stor Online Samsung Malaysia sahaja. Untuk maklumat lanjut, layari laman promosi Samsung Blue Week.


Samsung Menyambung Semula Kemas Kini Android Oreo Untuk Samsung Galaxy S8

Sebelum ini Samsung telah menangguhkan dahulu kemas kini Android Oreo untuk Galaxy S8 dan S8+ kerana didapati kerap reboot melalui kemas kini terbarunya. Hari ini, Samsung telah menyambung semula kemas kini dengan firmware baru dan telah mula diterima oleh pengguna Samsung Galaxy S8 di Jerman.

Saiz muat turun kemas kini dengan firmware G950FXXU1CRB7 dan G955XXU1CRB7 adalah sekitar 531 MB bagi mereka yang telah mengemaskini peranti ke Android Oreo sebelum ini. Manakala bagi mereka yang mengemaskini dari Android Nougat, saiz muat turun lebih besar.

Pengguna di Malaysia harap bersabar kerana kemas kini terbaru ini akan diterima dalam masa terdekat. eRing nak tanya, adakah pengguna Samsung Galaxy S8 di Malaysia juga mengalami masalah yang sama?

Sumber


Kini Anda Boleh Membeli Aplikasi Dari Play Store Dengan Maxis

Berita baik buat pelanggan pra-bayar dan pasca-bayar Maxis / Hotlink, baru-baru ini satu servis bayaran baru telah diaktifkan khas untuk anda. Sistem bayaran ini membolehkan anda membeli aplikasi dan kandungan yang terdapat di dalam Google Play Store dan dicas terus ke bil bulanan ataupun kredit semasa. Tetapi buat pengguna pra-bayar terdapat satu syarat yang diletakkan, anda haruslah melanggan internet mingguan atau bulanan untuk mengaktifkan servis ini.

Untuk mengaktifkan servis ini anda perlu lancarkan aplikasi Play Store dan pergi ke bahagian “My Account”. Selepas itu klik “Add Payment” dan pilih “Maxis Billing”. Selepas itu anda akan melalui proses pengesahan dan sebaik sahaja proses tersebut berjaya pilihan bayaran melalui Maxis akan dipaparkan.


RightOfTheDot, LLC Menyatukan Gergasi Hartanah Digital

Menganjur lelongan nama-nama domain yang mempunyai permintaan tinggi

POMPANO BEACH, Florida, 11 Februari 2021 /PRNewswire/ — Bidang terpenting dalam hartanah digital untuk perniagaan pada masa kini ialah nama domain, terutamanya sewaktu penularan pandemik Covid-19 ini. RightOfTheDot, LLC telah menganjurkan lelongan nama domain premium dalam talian unik dan secara langsung yang akan mengumpulkan koleksi aset hartanah digital paling berharga yang pernah ditawarkan di mana-mana sahaja.

RightOfTheDot, LLC ialah firma penjualan nama domain Internet, pembrokeran, pelelongan, perundingan dan khidmat nasihat yang terkemuka dalam industri domain yang diterajui oleh usahawan bersiri terkenal dunia, Monte Cahn, berbesar hati mengumumkan lelongan nama domain secara langsung dan dalam talian buat julung kali, menampilkan beberapa nama domain yang paling diminati yang tersedia di mana-mana sahaja.

Pada 25 Februari 2021, RightOfTheDot serta penulis buku terlaris dan Pelelong Juara Dunia (World Champion Auctioneer), Wayne Wheat akan memulakan lelongan 75 hingga 100 nama-nama domain yang sangat premium. Lelongan langsung ini akan berlangsung pada 25 Februari 2021 bermula pada jam 12:00 tengah hari CST di https://ROTD.hibid.com/, yang akan didahului dengan lelongan dalam talian yang ditetapkan masa untuk ratusan lagi nama domain yang tersedia. Lelongan langsung ini akan disiarkan secara siaran web dalam masa nyata dari studio penerbitan video secara langsung di College Station Texas.

Antara nama-nama domain yang dilelong ialah: RESTAURANTS.COM, NAMES.COM, SORORITY.COM, CATS.COM, ASIAN.COM, SHORTS.COM, AUTOLOANS.COM, SMARTPHONE.COM, BRONCOS.COM, ADVERTISINGAGENCY.COM, PUBLISHING.COM, DATASTORAGE.COM, AUTOMOBILE.COM, SHOPPING.CLUB, COLLEGE.ORG, FINALSCORE.COM, EXCHANGERATES.COM, VACCINATING.COM dan banyak lagi. Nama-nama domain ini mewakili beberapa nama terbaik yang pernah ditawarkan pada satu tempat.

Monte Cahn dan RightOfTheDot mempunyai sejarah panjang menerbitkan lelongan nama domain secara langsung dan dalam talian di tempat-tempat di seluruh dunia yang telah memecahkan rekod. Jualan lelongan yang lalu termasuk: SLOTS.COM $5.5 juta, CREDITSCORE.COM $3 juta, COMPUTER.COM $2.2 juta, AUTOS.COM $2.1 juta, SENIORS.COM $1.8 juta, DATING.COM $1.7 juta, SCORES.COM $1.2 juta, SUPER.COM $1.2 juta, GREAT.COM $900k, OL.COM $900k, LEADS.COM $435k, HOMECARE.COM $350k SINGLE.COM $290k, WINE.CLUB $140k dan banyak lagi jualan domain dengan 4 hingga 8 angka, berjumlah lebih $550 juta sepanjang 25 tahun yang lalu!

“Oleh kerana semakin banyak perniagaan beralih ke dalam talian, terutamanya disebabkan pandemik Covid-19, permintaan dan nilai untuk nama domain premium akan terus meningkat kerana pemilik perniagaan menyedari keperluan mereka untuk memiliki nama domain yang luar biasa untuk terus berdaya saing,” kata Monte Cahn, Presiden/Pengarah RightOfTheDot, LLC. “Lelongan domain premium secara langsung dan dalam talian ini memberi peluang unik kepada pemilik perniagaan dan pelabur untuk mendapatkan beberapa nama domain terbaik dan unik yang tersedia di mana-mana sahaja!”

Bagi membida untuk sesuatu nama, anda perlu mendaftar untuk akaun bidaan di sini: rotd.hibid.com.

Tentang RightOfTheDot, LLCDiterajui oleh Perintis Industri Domain, Monte Cahn, RightOfTheDot ialah sebuah syarikat pelelongan perniagaan & domain berlesen, firma perundingan dan khidmat nasihat Internet yang mengkhusus dalam pelelongan domain premium, penjualan, pembrokeran di Domain Peringkat Tertinggi yang baharu dan sedia ada. RightOfTheDot juga mengkhusus dalam Perkhidmatan Resolusi Perebutan (Contention Resolution Services), lembaga khidmat nasihat, kedudukan pasaran domain premium, penjualan dan perkhidmatan. Monte ialah Pengasas dan mantan Ketua Pegawai Eksekutif Moniker.com, mantan Presiden SnapNames.com dan mantan Naib Presiden Kanan DomainSponsor.com. Monte Cahn dan RightOfTheDot telah terlibat dalam lebih 1,000 lelongan langsung dan dalam talian serta meraih $550 juta dalam penjualan domain sejak tahun 1995.

Sila hubungi: Monte Cahn, 954-288-6810, monte@rightofthedot.com

Foto – https://ering.com.my/wp-content/uploads/2021/02/rightofthedot-llc-menyatukan-gergasi-hartanah-digital.jpg

Keywords: Advertising Computer/Electronics Multimedia/Online/Internet Future Events

Source: PRNEWSWIRE


Studio Magnus Games Bekerjasama Dengan 505 Games Untuk Melancarkan Re:Legend

Magnus Games Studio dari Malaysia yang popular dengan permainan Re:Legend telah bekerjasama dengan 505 Games untuk mengeluarkan permainan tersebut.

Menurut pengasas Magnus Game Studio, DC Gan menyatakan dia sangat berbangga dengan kerjasama ini dan berharap pemain dapat mengembangkan lagi permainan Re:Legend secara global. Selain itu, mereka juga sedang membina beta terbuka untuk pemain di mana mereka berpeluang untuk mencubanya sebelum dilancarkan.

Re:Legend adalah permainan raksasa yang mengandungi elemen-elemen memancing, berkebun, pembinaan dan pelbagai lagi. Melalui permainan ini, anda berupaya untuk membina kebun sendiri, menjana raksasa dan mengembara untuk mencari barangan untuj meningkatkan lagi taraf pemainan. Anda juga boleh bermain secara berkumpulan sehingga empat orang pemain secara atas talian.

Buat masa ini, tarikh pelancaran bagi permainan masih lagi belum diumumkan. Namun Magnus Games Studio menyatakan bahawa mereka sedang membangunnya dengan baik dan akan melancarkannya pada tahun 2018 ini.


[Tertiris] Alcatel 3C Akan Menjadi Peranti Paling Bajet Gunakan Paparan 18:9

Sejak akhir-akhir ini banyak pengeluar cuba menarik perhatian pengguna seperti anda untuk membeli peranti mereka. Antara ciri yang paling popular ialah paparan memanjang menggunakan nisbah 18:9. Pada mulanya ia ditawarkan pada telefon flagship tetapi pengguna sering teragak-agak untuk memilikinya.

Disebabkan itu, kini peranti kelas permulaan juga menawarkan ciri yang sama salah satunya ialah syarikat dari China iaitu TCL. Alcatel 3C yang akan diperkenalkan beberapa bulan dari sekarang bakal menampilkan skrin 18:9 bersaiz 6-inci beresolusi HD penuh+ (1440 x 720).

Spesifikasi lain pastinya tidak begitu tinggi disebabkan ia mensasarkan pengguna yang inginkan harga kompetitif. Tanda harga yang dijangka pula sekurang-kurangnya €120 (RM582) dengan pilihan kemasan warna metalik hitam, biru, dan emas.

Oleh itu, untuk tahun 2018 akan datang kita mungkin akan melihat rata-rata telefon pintar yang dikeluarkan tidak lagi menggunakan paparan standard 16:9.

Sumber


iFlix Tawarkan Akses Percuma 3 Bulan Untuk Pengguna Pra-Bayar Digi

Digi dan iFlix menawarkan akses percuma selama 3 bulan kepada pengguna pelan pra-bayar Digi apabila mereka mengaktifkan akaun iFlix bermula dari sekarang sehingga 20 September 2016.

Antara kelebihan yang dinikmati pengguna Digi apabila mengakses iFlix melalui tawaran ini adalah :-

Jadi jika anda seorang pengguna pra-bayar Digi, tunggu apa lagi, rebut peluang ini dan tonton rancangan kegemaran anda dengan mudah pada bila-bila masa anda mahu. Ingat tawaran pengaktifan akaun iFlix melalui Digi hanya aktif sehingga 20 September ini sahaja.


TM Tawar Pek Jasa – Data Tanpa Had Khas Untuk Guru Berharga RM59

Telekom Malaysia (TM) hari ini mengumumkan kerjasama dengan Kementerian Pendidikan Malaysia menawarkan satu pelan telekomunikasi menarik khas buat para pendidik iaitu guru-guru di sekolah dan di pejabat pendidikan.

Melalui kerjasama ini, TM memperkenalkan pelan yang dipanggil Pek Jasa membolehkan pendidik menikmati data internet, WiFi, panggilan, dan SMS tanpa had. Dalam memastikan guru tidak terbeban, pelan ini ditawarkan pada harga yang menarik iaitu RM59 sebulan.

Pelan ini hanya layak untuk mereka yang berada dibawah Kementerian Pendidikan (gred DG) di seluruh negara. Untuk mendaftar Pek Jasa ini, mereka perlulah sebahagian daripada pelanggan Unifi atau Streamyx bersama surat sokongan dalam bentuk pengesahan daripada Guru Besar atau pejabat pendidikan di negeri masing-masing.

Tempoh tawaran dibuka sehingga 31 Disember 2018 selain 2,000 unit telefon pintar percuma akan diberikan kepada pelanggan terawal. Guru yang berminat boleh mendaftar di TM Point yang berdekatan.

Sumber


Dapatkan Hadiah Percuma Bernilai RM299 Dengan Setiap Pembelian OPPO R9s & R9s Plus

Minggu terakhir untuk membuat persiapan menjelang Hari Raya Aidilfitri, jadi OPPO menawarkan promosi hebat melalui atas talian. Kepada peminat OPPO, anda layak untuk mendapatkan hadiah menarik bernilai RM299!

Bermula sekarang hingga 30 Jun 2017, anda boleh membuat pembelian R9s atau R9s Plus di platform e-dagang atau stor rasmi atas talian OPPO untuk mendapatkan Beg sandang Edisi Terhad Barcelona. OPPO juga menambah hadiah lain kepada anda, iaitu sebuah pengecas kereta bernilai RM59 apabila anda membeli OPPO A37, A57, A77 dan F1s daripada salah satu stor atas talian tersebut.


OPPO F11 Kini Di Malaysia Dengan Tanda Harga RM1,099 – Dapatkan PERCUMA Di Shopee Sempena Brands Festival!

Selepas OPPO F11 Pro, kini tiba giliran OPPO F11 pula diperkenalkan secara rasmi di pasaran tempatan – di mana ia membawakan tanda harga RM1,099. Nampak sama tapi sebenarnya ada perbezaan antara kedua-duanya!

Panel hadapan OPPO F11 tampil dengan rekaan takuk kecil titisan air (WaterDrop) dengan paparan bersaiz 6.5 inci FHD+ (1080 x 2340 piksel). Ia juga masih dijana oleh MediaTek Helio P70 tetapi diiringi penawaran memori 4GB RAM + 128GB ROM. Bateri pula, 4000mAh dengan pengecasan pantas VOOC 3.0 dibekalkan padanya.

Untuk kamera, OPPO F11 menyokong dwi kamera utama 48 MP + 5MP (PDAF, LED Flash) dan kamera hadapan sebesar 16MP dengan aperture f/2.0. Selain itu, OPPO F11 turut ditanam dengan teknologi Hyper Boost bertujuan mengoptimumkan prestasi telefon.

Hanya tersedia dalam warna Fluorite Purple, Shopee menawarkan promosi khas hanya SEHARI pada 19 April bermula 12am, di mana anda boleh beli OPPO F11 hanya dengan harga RM999!

Tambahan lagi, pelanggan Shopee yang belanja paling banyak akan mendapat PERCUMA peranti baharu OPPO F11, sementara pelanggan yang kedua akan menerima O-Free Earbud, dan pelanggan yang ketiga akan mendapat powerbank.

Shopee Brands Festival berlangsung mulai hari ini hingga 24 April, pelanggan boleh menikmati pelbagai tawaran menarik seperti baucer, Shopee Coins dan penghantaran secara percuma apabila melanggan lebih daripada RM20 pada hari minggu.


Honor 9 Menambah Pilihan Warna Midnight Black

Honor 9 yang dilancarkan pada 14 Jun yang lalu telah melihatkan pelbagai ciri dan fungsi menarik lantas menjadikan ia sebagai model utama Honor untuk tahun ini. Bagi menarik lebih ramai pembeli, Honor menampilkan satu lagi warna baharu dengan kemasan berkilau Midnight Black sekaligus menambah koleksi warna Glacier Grey, Sapphire Blue, dan Gold.

Warna yang elegan ini akan berada di pasaran China bermula 18 Julai nanti. Harga pula masih lagi dikekalkan dari yang asal sekitar CNY3,000 (lebih kurang RM1,883). Dalam pada masa yang sama, Honor 9 telah mencapai penjualan mencecah 1 juta unit pada 28 hari yang pertama.


Reviu Eksklusif: OPPO A74 5G Peranti 5G Berkuasa Pada Harga Mampu Milik!!!

Baru-baru ini, OPPO melancarkan telefon bimbit 5G A-series yang baru, iaitu OPPO A74 5G yang ada di tangan saya! Selain menyokong rangkaian 5G, OPPO A74 5G juga mempunyai kapasiti bateri super 5000mAh, 48MP AI quad kamera, dan lain-lain. Jom reviu OPPO A74 5G ini untuk melihat apakah ciri-cirinya yang khas dan berguna untuk memilikinya!

OPPO A74 5G menggunakan reka bentuk moden dari segi penampilan. Bahagian belakang peranti mempunyai reka bentuk melengkung 3D yang dapat memberi cengkaman yang selesa. Permukaannya licin dan bebas dari silau untuk menunjukkan tekstur yang elegan, tetapi lebih mudah untuk melekat cap jari. Selain itu, warna badan peranti juga mempunyai lapisan yang cantik. Pengguna dapat memilih daripada dua warna: Fluid Black dan Space Silver.

Dari segi bahagian kamera, keempat-empat lensa ini menggunakan susun atur berbentuk C, dan modul kamera menonjol 1.76mm dari penutup belakang serta tidak terlalu cembung dengan lensanya yang dikelilingi oleh cincin logam.

Badan OPPO A74 5G juga sangat nipis, hanya berukuran 8.42mm, dan beratnya hanya 190g. Bahagian kanan peranti ini dilengkapi dengan suis kuasa yang digabungkan dengan pembaca cap jari; Terdapat slot kad SIM dan kunci penyesuaian kelantangan di sisi yang lain.

Bahagian bawah peranti dilengkapi dengan bicu fon kepala 3.5mm, bicu mikrofon, penyambung USB Type-C dan pembesar suara.

OPPO A74 5G dilengkapi dengan skrin berlubang FHD + 6.49 inci yang menghasilkan resolusi 2400 × 1080, dan reka bentuk bezel sempit bagi nisbah skrin-ke-badan hingga 90.5%, membolehkan korang menikmati gambar yang jelas.

Yang perlu disebutkan bahawa skrin ini disediakan dengan kadar penyegaran 90Hz sehingga korang dapat memperoleh pengalaman yang lancar. Jika korang risau tentang penggunaan kuasa bateri telefon, korang juga dapat menetapkan kadar penyegaran skrin pada 60Hz atau 90Hz. Sudah tentu, OPPO A74 5G juga menyokong mod gelap dan mod pelindung mata. Walaupun korang menggunakan telefon dalam keadaan cahaya yang rendah, langsung tidak perlu risau untuk menyakitkan mata korang.

Dari segi fungsi kamera, OPPO A74 5G dilengkapi dengan kamera quad AI 48MP. Keempat-empat lensa ini adalah kamera utama 48MP, sudut ultra lebar 8MP, lensa makro hitam dan putih 2MP, serta lensa selfie depan 16MP. Kamera ini bukan sahaja menyokong peningkatan pemandangan AI 2.0, korang juga dapat merakam gambar piksel ultra tinggi 108MP. Bagi selfie, kecantikan AI sudah tentu  kegemaran pengguna wanita, dan korang juga boleh menghidupkan fungsi pengisian skrin untuk selfie pada waktu malam ~

Jom tengok hasil gambar OPPO A74 5G：

Bagi kuasa dan pengecasan, OPPO A74 5G mempunyai bateri 5000mAh yang terbina dalam, dapat memberi jangka hayat bateri yang tahan lama. Pada masa yang sama, peranti ini juga menyokong fungsi pengecasan pantas 18W! Menurut data rasmi OPPO, telefon bimbit dapat dicas sepenuhnya dengan 68% kuasa dalam 1 jam. Menurut reviu sebenar oleh admin, masa 2 jam 11 minit diperlukan untuk mengecas telefon bimbit dari 20% hingga pengisian penuh. Prestasi pengecasan pantas 18W boleh dikatakan cukup memuaskan untuk mengatasi kapasiti bateri 5000mAh.

Namun, OPPO A74 5G menyokong fungsi penjimatan bateri yang pintar. Jika telefon berada dalam keadaan bateri yang rendah, korang juga dapat menghidupkan mod penjimatan bateri yang super, sistem akan menyesuaikan frekuensi CPU dan lampu latar, dan juga menguruskan daya pilihan aplikasi tertentu untuk membantu korang memperpanjang masa penggunaan telefon bimbit.

OPPO A74 5G juga akan mempelajari waktu tidur pengguna. ColorOS yang terbina dalam mempunyai profil tidur untuk mengoptimumkan penggunaan bateri telefon semasa korang tidur. Ketika korang tidur dari 11.00 malam sampai 7.00pagi, peranti ini hanya akan menurun sebanyak 2% bateri sahaja.

OPPO A74 5G adalah telefon bimbit yang menyokong rangkaian 5G pantas, dan dilengkapi dengan pemproses Snapdragon 480 5G. Kombinasi penyimpanan RAM 6GB + ROM 128 GB yang dapat memberi pengalaman yang lancar kepada pengguna, sama ada video streaming ataupun bermain permainan dengan pantas, langsung tidak lag.

Di samping itu, badan OPPO A74 5G terbina dengan beberapa sistem penyejukan. Tiub grafit dipasang di kawasan utama telefon untuk menghilangkan haba telefon. Penghasilan ini bukan sahaja mengoptimumkan penyebaran haba yang dihasilkan oleh telefon, tetapi juga membantu mengawal suhunya. Dengan cara ini, korang tidak perlu bimbang tentang masalah pemanasan telefon, dan telefon juga boleh operasi dengan lebih lancar.

OPPO A74 5G menggunakan sistem operasi ColorOS 11.1 yang terkini, antaramukanya mudah digunakan dan senang dilihat. Korang juga dapat menetapkan ikon, warna, fon dan lain-lain untuk mencapai pengalaman penggunaan yang ditetapkan secara peribadi.

Selain itu, OPPO A74 5G mempunyai perlindungan privasi yang baik. Peranti ini menyediakan perisai perlindungan privasi Safe Lock dan App Lock. Privasi data korang tidak akan bocor. Korang juga dapat menetapkan kata laluan atau menggunakan pengesahan cap jari / wajah untuk mengunci telefon korang; Ketika korang kongsikan skrin telefon ke skrin besar, telefon akan mencegah mesej peribadi, bar status dan pemberitahuan muncul di skrin besar.

Bagi pengguna yang gemar bermain permainan, OPPO A74 5G menyediakan fungsi Game Space. Permainan yang dipasang oleh korang di telefon akan muncul di dalamnya secara automatik. Korang dapat mengatur mod permainan supaya pemberitahuan tidak muncul. Sudah tentu, pengguna juga dapat mengaktifkan pembantu kecil semasa bermain permainan untuk  melakukan tetapan tertentu.

Pandangan pertama OPPO A74 5G adalah penampilannya bergaya dan cantik. Versi hitam yang dipegang di tangan admin, kelihatan sangat bergaya, dan badannya sangat nipis, juga mempunyai cengkaman yang baik! Tambahan pula, peranti ini mempunyai kapasiti bateri 5000mAh yang besar, mempunyai kuasa yang cukup dan jangka hayat bateri yang tahan lama. Fungsi ini pasti mustahak untuk penggunaan telefon! Seterusnya ialah 48MP AI quad kamera, gambar yang dihasilkan sangat jelas. Jika bajet korang tidak tinggi, tetapi korang suka mengambil gambar, OPPO A74 5G memang boleh dipertimbangkan.

Harga OPPO A74 5G adalah RM1099. Korang boleh pra-pesan dari 28 April hingga 4 Mei. Sekiranya korang pra-pesan, korang juga boleh mendapat perkhidmatan perlindungan skrin OPPO Enco W11 dan OPPO Care selama 1 tahun. Korang boleh pra-pesanan OPPO A74 5G di laman web rasmi OPPO Malaysia atau Shopee sekarang!


Jualan Kejutan!!! Honor 7A Hanya RM429! Satu Hari Sahaja – 21 Jun 2018!

Honor Malaysia baru sahaja membawa masuk honor 7A ke pasaran tempatan, walaupun harga jualan honor 7A hanya RM479 tetapi kemampuan pada peranti ini masih cukup lengkap dan tidak mengecewakan!

Kini tiba giliran honor membuat jualan kejutan (flash sale) eksklusif di HiHonor dan Shopee. Ingin mendapatkan harga eksklusif RM429? Stay fokus pada 21 Jun (Khamis) ini di laman e-dagang terpilih ya!


Facebook Melancarkan Messenger Dengan Lapisan Sekuriti Tambahan

Facebook telah mula melancarkan Messenger versi eksperimen bagi mereka yang mahu perbualan teks yang dilindungi daripada pihak lain. Namun aplikasi Messenger versi ini tidak diberikan kepada semua orang, hanya yang bertuah sahaja dapat mencubanya. Jika anda terpilih sebagai salah satu penguji, anda akan dapat untuk mula hantar mesej end-to-end yang disulitkan di dalam peranti.

Sebarang teks yang dilindungi sekuriti ini hanya boleh dibaca penghantar dan penerima pada satu-satu peranti sahaja. Contohnya, jika si penerima log masuk Messenger pada dua peranti berbeza, hanya satu peranti sahaja yang dapat memaparkan mesej yang telah dilindung. Ini sekali gus memberikan privasi kepada perhubungan anda sekiranya butiran akaun anda jatuh ke tangan orang lain kerana mereka tidak dapat mengakses kandungan perbualan di dalam Messenger.

Facebook masih belum mengumumkan sama ada versi ini akan dilancarkan kepada umum, namun pasti ramai pengguna yang berharap agar fungsi ini diperkenalkan secepat mungkin.


LineageOS Melancarkan Sistem Operasi Mereka Untuk ZTE Axon 7 Dan Lain-Lain Model

ZTE Axon 7 adalah salah satu peranti bajet terbaik yang anda boleh beli ketika ini. Selain berbaloi dari segi harga, peranti ini juga dilengkapi perkakasan yang bagus dan perisian terbaru. Namun jika anda kurang minat dengan versi Android Nougat yang ditawarkan ZTE, anda boleh dapatkan sistem operasi Android Nougat dari Lineage yang baru sahaja dilancarkan.

Selain sistem operasi untuk ZTE Axon 7, Lineage juga melancarkan LineageOS untuk peranti OnePlus 3T, HTC One dan LG G3.


Little Town Hero Bakal Hadir Menerusi Platform PlayStation 4 Pada April Ini??

Buat kaki game pasti berasa teruja apabila permainan Little Hero bakal dihadirkan menerusi platform PlayStation 4(PS4) menjelang April ini.

Menurut laporan daripada Game Freak, ia bakal dilancarkan pada 23 April ini bagi pasaran Jepun. Namun belum diketahui lagi bila ia akan dilancarkan bagi peringkat global.

Buat yang tidak mengetahui, Little Town Hero adalah permainan RPG yang mana pemain akan mengawal watak seorang kanak-kanak lelaki bernama Axe yang melawan raksasa-raksasa.

Menariknya, ia menampilkan pertempuran yang menggunakan strategi yang sangat menarik. Ia memerlukan anda untuk menggunakan taktikal bagi mempertahan kampung daripada diserang.

Permainan ini kini sudah tersedia di Switch.

Artikel Berkaitan:


Mengapa vivo V21 5G Salah Satu Telefon Bimbit 5G Dinanti-Nantikan Tahun ini? !

vivo akan segera menukar nama permainan 5G dengan pelancaran V21 5G yang akan datang, sebuah telefon pintar 5G baru yang canggih yang direka untuk menangani pelbagai permintaan dari pengguna muda 5G. Dengan konfigurasi perkakasan mewah, penggunaan tenaga yang lebih rendah dan penampilan yang lebih canggih, vivo V21 5G akan menjadi salah satu telefon pintar 5G yang paling dicari dan dibelanjakan pada tahun 2021.

Dengan pengumuman blueprint MyDigital yang digariskan oleh pemerintah awal tahun ini dan pelaburan yang dibuat untuk merealisasikan pelaksanaan 5G di Malaysia selama 10 tahun ke depan, vivo telah mempercepat usaha dan berjaya terus berada di depan dengan kelayakan dengan peranti berkemampuan 5G seperti sebagai vivo V21 5G yang sangat dinantikan.

Dual-mode SA / NSA 5G untuk kelajuan internet yang lebih cepat1

Berbanding dengan telefon pintar 5G mod tunggal, vivo V21 5G dengan Dual-Mode 5G akan dapat menyokong kedua-dua rangkaian SA dan NSA, yang membolehkan telefon pintar dapat dikendalikan secara optimum sama ada pada rangkaian SA atau NSA. Selain itu, penggunaan inovatif teknologi antena TG vivo menawarkan sambungan internet 5G yang lebih lancar.

Apakah maksud nombor ini kepada pengguna? Pengguna telefon pintar boleh memuat turun filem dalam masa yang singkat, menonton pelbagai perlawanan Ultra-HD 4K secara langsung dan bermain permainan mudah alih PC tanpa gangguan.

Chip 5G Bersepadu V21 5G membawa kepada prestasi yang lebih stabil

Telefon V21 5G Dual-Mode vivo akan dilengkapi dengan cip 5G bersepadu, teknologi terkemuka yang menggunakan tenaga lebih sedikit daripada cip pemalam lain yang digunakan dalam telefon pintar Single-Mode 5G yang ada. Kemajuan ini juga membolehkan kestabilan rangkaian dipertingkatkan dan prestasi yang lebih hebat dan boleh dipercayai.

Lebih jimat dengan badan yang langsing dan ringan

Sebaik sahaja V21 5G tersedia di Malaysia, ia akan dianggap sebagai salah satu telefon pintar vivo 5G paling tipis dan ringan yang dijual. Walaupun modul 5G lebih berat daripada pendahulunya 4G, teknologi 5G memungkinkan keseluruhan badan telefon pintar dan ramping. Selain menikmati rangkaian 5G yang kuat dan boleh dipercayai, pengguna akan menikmati struktur ringan dan menyenangkan di telefon, yang direka untuk penggunaan harian yang optimum.

Vivo V21 5G bukan sahaja menawarkan teknologi 5G terkemuka dan gaya canggih, tetapi juga kemampuan penglihatan super malam pandangan depan yang luar biasa – ciri utama dalam industri. Dengan fungsi penyuntingan video anti-goncangan OIS + EIS depan dan belakang dan fungsi Jovi Home AI, V21 5G akan menjadi salah satu telefon pintar paling jimat dan berbaloi pada era 5G.

Sertailah dalam acara pelancaran ini pada 27 Mei 2021 pada jam 9 malam (waktu tempatan) dan saksikan pendedahan besar mengenai peranti telefon pintar berkemampuan 5G terbaru oleh vivo, yang akan disiarkan secara langsung di Facebook dan YouTube vivo.

Untuk maklumat lebih lanjut mengenai siri vivo V21 baru dan juga V21 5G yang akan datang, lawati Laman Web rasmi vivo atau lihat Facebook dan Instagram vivo Malaysia.


Samsung Galaxy A12 & Xiaomi Redmi 9A Kini Ditawarkan Untuk Jaringan PRIHATIN Digi!!!

Digi Telecommunications Sdn Bhd (Digi) kini menawarkan telefon pintar Samsung Galaxy A12 dan Xiaomi Redmi 9A sebagai sebahagian daripada pakej tawaran di bawah Program Jaringan PRIHATIN yang telah dilanjutkan selama sebulan lagi sehingga 31 Ogos 2021.

Kini semua rakyat Malaysia yang layak menerima rebat RM180 atau subsidi peranti RM300 boleh memilih untuk mendapatkan telefon pintar baharu ini bersama dengan pelan pilihan mereka. Kedua-dua peranti baharu tersebut kini boleh didapati di bawah tawaran Digi Prihatin Bundle untuk pelanggan prabayar dan pascabayar.

Prihatin 35 Prepaid Bundle – Xiaomi Redmi 9A

Pelanggan prabayar yang layak menikmati subsidi RM300 boleh mendapatkan telefon pintar Xiaomi Redmi 9A secara PERCUMA tanpa komitmen kontrak apabila mereka melanggan Prihatin 35 Prepaid bundle ini. Dengan bayaran RM100, bundle in didatangi dengan akses internet berkelajuan tinggi 30GB selama tiga bulan dan panggilan tanpa had setiap bulan. Pelanggan juga akan menikmati data percuma 2GB setiap hari selama satu tahun.

Prihatin 40 Postpaid Bundle – Xiaomi Redmi 9A dan Samsung Galaxy A12

Pelanggan yang layak menikmati subsidi RM300 boleh mendapatkan Xiaomi Redmi 9A secara PERCUMA sekiranya mereka melanggan Prihatin 40 Postpaid Bundle dengan bayaran pendahuluan sebanyak RM100. Bagi mereka yang berminat untuk memiliki Samsung Galaxy A12, mereka perlu membayar RM305 (RM205 untuk peranti dan RM100 untuk pelan).

Bayaran pendahuluan sebanyak RM100 tersebut akan dikembalikan kepada pelanggan melalui rebat RM10 pada bil bulanan selama 10 bulan di mana mereka hanya perlu membayar RM30 sebulan. Selain itu, mereka juga akan mendapat akses internet berkelajuan tinggi 10GB dan panggilan tanpa had setiap bulan serta 2G data harian percuma selama setahun. Di bawah pakej tawaran ini, pelanggan akan terikat dengan kontrak selama setahun. Rebat RM180 untuk pelan prabayar dan pascabayar – rakyat Malaysia yang layak akan terus mendapat rebat bulanan sebanyak RM15 untuk pelbagai pelan prabayar dan pascabayar bersama dengan data tambahan 2GB setiap hari, selama setahun. Kini, mereka juga boleh memilih untuk menggunakan rebat tersebut bagi menebus telefon pintar yang tersenarai di bawah Digi Prihatin Bundle.

Semua rakyat Malaysia yang layak termasuk pelanggan Digi sedia ada digalakkan untuk memanfaatkan program ini dan mendaftar sebelum 31 Ogos 2021. Tawaran Jaringan PRIHATIN Digi juga terbuka buat mereka yang bukan pelanggan Digi dengan cara mereka memilih untuk beralih ke Digi atau melanggan nombor telefon bimbit Digi yang baharu.

Pelanggan yang berminat boleh membuat pengesahan kelayakan dan mendaftar secara dalam talian melalui Digi. Sebagai alternatif, mereka juga boleh mendaftar di mana-mana kedai pengedar sah Digi di seluruh negara termasuk Digi Stores, Digi Store Express, Senheng dan kedai serbaneka seperti 7-Eleven, 99 Speedmart, KK SUPER MART, myNEWS dan Happy Mart.

Untuk maklumat lanjut mengenai inisiatif tambahan Jaringan PRIHATIN yang ditawarkan oleh Digi,layari Digi.


Pakar Seru Tindakan Segera Di Asia Tenggara Untuk Percepat Pelaksanaan Imunisasi Sepanjang Hayat Sebagai Langkah Ke Arah Penuaan Sihat!!!

Hari ini, Majlis Perniagaan EU-ASEAN, KPMG di Singapura, dan Sanofi, dengan sokongan Western Pacific Pharmaceutical Forum (WPPF), menerbitkan laporan baharu – “The Decade of Healthy Ageing in ASEAN: Role of Life-Course Immunisation” (Dekad Penuaan Sihat di ASEAN: Peranan Imunisasi Sepanjang Hayat) – yang mendedahkan halangan terhadap penuaan sihat di Asia Tenggara dan menyeru supaya pelaksanaan imunisasi sepanjang hayat diberikan tumpuan yang serius dengan segera.

Apabila usia meningkat, fungsi imun akan menurun, yang akan menyebabkan mereka yang telah berusia lebih mudah dijangkiti penyakit berjangkit seperti flu dan pneumonia, yang boleh menyebabkan risiko dan komplikasi kesihatan lain. Sehingga kini vaksinasi masih lagi merupakan salah satu intervensi yang paling berkesan kos untuk melindungi daripada penyakit berjangkit.

Walaupun manfaatnya dapat dilihat dengan jelas, Asia Tenggara masih ketinggalan berbanding negara-negara lain di dunia dari segi imunisasi sepanjang hayat – jauh lebih rendah daripada kadar sasaran imunisasi sebanyak 75% yang ditetapkan oleh Pertubuhan Kesihatan Sedunia (WHO).

Cadangan laporan tersebut, yang disumbangkan oleh pakar-pakar dari seluruh rantau ini, termasuklah:


Penanda Aras Geekbench Samsung Galaxy Z Flip Muncul? Sokong Snapdragon 855+ & 8GB RAM?

Samsung Galaxy Z Flip terus menjadi bualan hangat netizen! Kali ini, peranti ini dikatakan telah muncul di penanda aras Geekbench pula – sekaligus mendedahkan prestasi dan beberapa spesifikasi utama peranti.

Samsung Galaxy Z Flip yang muncul dengan kod nama Samsung SM-F700N” dilihat mencatatkan sebanyak 725 mata dalam ujian satu teras dan 2,610 mata untuk ujian pelbagai teras. Penyenaraian tersebut juga mendedahkan peranti ini bakal dikuasakan oleh pemproses Snapdragon 855+ dan dibantu 8GB RAM.Selain itu, ia juga bakal menggunakan sistem operasi Android 10.

Pun begitu, maklumat tertiris masih lagi rumors dan belum diketahui mengenai kesahihannya. Apa-apa pun, jangan lupa untuk saksikan LIVE Samsung Unpacked 2020 pada 11 Februari (waktu Malaysia : 12 Februari, 3am) untuk menyaksikan kemunculan produk terbaru penuh inovatif daripada Samsung! Kekal bersama eRing untuk lebih info terkini!


Lapan Pasukan Berentap Di Gelanggang Separuh Akhir MPL: Mobile Legends

Pertandingan MPL: Mobile Legends yang akan berlangsung pada 13 April (esok) di pusat membeli-belah One Utama, Petaling Jaya bakal dihangatkan oleh lapan kumpulan dari Malaysia dan Singapura. Setiap kumpulan bakal berentap di sana untuk merebut tempat di peringkat akhir yang menawarkan hadiah wang tunai sebanyak USD50,000.

Peranti yang akan digunakan oleh setiap pemain dalam Pertandingan MPL: Mobile Legends ini ialah sebuah telefon pintar Honor View10, dimana pertandingan ini juga adalah dibawah tajaan Honor.

Peringkat akhir MPL: Mobile Legends akan berlangsung pada 15 April depan pada pukul 6.30 petang. Untuk maklumat lanjut, boleh layari laman rasmi MPL.


Lebih Lama & Lebih Mengasyikkan Dengan Jabra Elite Active 75t!!!

Di pasaran pada ketika ini, suda hterlalu banyak earphone dari pelbagai pengeluar peranti. Namun banyak yang mengecewakan. Justeru, Jabra telah mengeluarkan satu peranti terbaharunya yang dikenali sebagai Jabra Elite Active 75t. Jadi adakah ia tergolong dalam golongan yang mengecewakan atau tidak? Jom baca!!

Apa yang menarik mengenai Jabra Elite Active 75t adalah rekaannya yang kecil tetapi ia dihasilkan bagi memastikan keselesaan si pemakai. Bentuknya yang direka khas bagi memastikan ia selesa dipakai sepanjang hari dan tidak kelihatan menyakitkan ketika dipakai.

Bentuknya juga berbeza dengan earphone yang berada di pasaran dan memberikan nilai tambah pada segi rekaan.  Jom tengok rekaan secara keseluruhan peranti ini:

Seperti biasa, earphone pastinya basah ketika digunakan ketika anda bersiar-siar atau sedang melakukan work out. Peluh pastinya menganggu fungsi earphone tersebut. Tapi korang jangan risau kerana Elite Active 75t ini kalis air dan peluh.  Jadi anda sudah tiada masalah dan boleh fokus dengar lagu sambil work out!!

Sungguhpun kecil tapi ia hadir dengan 4 mikrofon yang terbina, 6mm speaker bagi memberikan bunyi Bass yang sangat baik dan juga kawalan yang sangat mudah.

Menariknya, menerusi Habra Sound+ App, anda boleh mengawal bagaimana anda mahu mendengar. Anda boleh mengawal sekuat mana suara ketika melakukan panggilan. Jadi anda dah tak perlu nak memekik!! Anda juga boleh menukan panggilan keoada muzik dengan sangat lancar dan mudah!

Elite Active 75t sememangnya direka untuk memberikan muzik yang mengasyikkan. Sekiranya korang hanya ingin melayan muzik, korang hanya perlu mengaktifkan noise-isolating fit, bunyi belakang hampir tidak didengar dah. Bunyi Bass yang memang mengasyikkan pasti membuatkan korang leka.

Jika korang nak ‘alert’ dengan kawasan sekeliling, korang boleh mengaktifkan HearThrough. Jaid korang boeh mendengar lagu tetapi masih peka rerhadap keadaan sekeliling!!

Menariknya, menerusi MySound anda boleh melayan muzik seperti yang anda inginkan. Ia mampu mengoptimumkan yang mana ia dilakukan menerusi in-app hearing test. Hasilnya pasti memberikan bunyi yang sesuai untuk individu tersebut!! Genius!!

Sungguhpun hadir dengan rekaan yang kecil, tapi daya tahan baterinya sangat baik!! Anda boleh melayan muzik sehingga 7.5 jam secara terus. Jika ia diletakkan dalam charging case, ia mampu bertahan sehingga 28 jam!!! Kalau nak tahu, ada juga variasi yang hadir dengan wireless charging!!

Tapi kenapa boleh tahan lama? Disebabkan oleh Low-Poewer Bluetooth 5.0 chipset yang baharu. Memang perform!!! kalau nak tahu, ia juga hadir dengan wireless charging!!

Secara Keseluruhannya, Jabra Elite Active 75t ini antara yang terbaik di pasaran khususnya dari aspek sistem bunyi yang menakjubkan. Bunyi bass yang menukau pasti asyik ketika korang mendengar muzik. Ia juga selesa dan hadir denga nfungsi yang mudah untuk digunakan. Berbaloi untuk korang miliki!!


Digi Menganjurkan Perang Clash Royale!

Bagaimana kemahiran berperang anda dalam permainan Clash Royale? Kalau hebat apa kata anda cuba sertai pertandingan yang dianjurkan oleh Digi. Siapa-siapa yang emngumpul kiraan Crown tertinggi sepanjang pertandingan, anda akan dinobatkan sebagai juara dan membawa pulang RM 6,000!

Tetapi tak semua boleh sertai pertandingan ni, yang boleh join hanyalah pelajar-pelajar di universiti dan kolej yang terpilih, pelajar-pelajar juga haruslah merupakan seorang pengguna Digi yang aktif. Kemudian proses pendaftaran akan dilakukan di lokasi yang akan diberitahu di laman web Digi.

Untuk makluman lanjut mengenai cara dan protokol pertandingan, layari Digi Clash Royale The Crown Wars 2016.

Muat Turun:


Peniaga Bazaar Ramadan Beralih Ke Digital Dengan Lazada Untuk Terus Mencari Rezeki Sepanjang PKP 3.0!!

Sepanjang bulan Ramadan, sementara negara masih terus berjuang untuk menentang COVID-19, beratus ribu rakyat Malaysia meneruskan tradisi secara maya dengan mengunjungi bazar menerusi Lazat Bazaar, pesta makanan dalam talian di Lazada. Perusahaan mikro, kecil dan sederhana (PMKS), peruncit, dan pengusaha gerai bazar tempatan, yang telah berhijrah ke dalam talian tanpa sebarang kos melalui pakej rangsangan Pintar Niaga Lazada, kini mampu mengekalkan perniagaan dalam Perintah Kawalan Pergerakan (PKP) 3.0 pada penghujung bulan Ramadan ini dan menjelang Hari Raya.

Lazat Bazaar menawarkan khidmat penghantaran hari sama* untuk hidangan panas yang dipesan oleh pelanggan Lazada di lokasi terpilih di Shah Alam, Subang, dan Taman Tun Dr Ismail (TTDI). Bazaar digital tersebut akan terus menghubungkan warga Kuala Lumpur dan Selangor dengan gerai bazar dan pasar tempatan kegemaran mereka sehinggalah sambutan Hari Raya yang akan datang. Makanan panas yang paling laris setakat ini di Lazat Bazaar adalah putu piring, diikuti oleh by martabak, kuih lopes, roti john, dan kuih tepung pelita.

Pakej rangsangan Pintar Niaga menawarkan yuran 0% bagi PMKS di Lazada, sambil memudahkan penjual mendapatkan latihan menyeluruh di Lazada University, kemudahan inovatif ‘Seller Centre’ (Pusat Penjual), kredit iklan RM300 secara percuma, slot pendedahan percuma, insentif baucar Penghantaran Percuma, sokongan khas 90 hari, dan banyak lagi.

Pada tahun lepas, PMKS di platform eDagang terkemuka ini telah menggandakan jualan mereka dengan pakej rangsangan dan sokongan yang diberikan oleh Lazada. PMKS di semua industri dialu-alukan untuk mendaftar sebagai penjual baharu menerusi pautan berikut (http://lzd.co/SellOnLazadaMY), manakala mereka yang ingin menjamu selera dengan juadah bazar Ramadan dalam keselesaan rumah sendiri boleh mengunjungi Lazat Bazaar di sini (http://lzd.co/LazadaMalaysia).